قه‌تاده: (٦٠ ـ ١١٨ ك / ٦٧٩ ـ ٧٣٨ ز)\nئه‌بولخه‌تتاب قه‌تاده‌ی كوڕی ده‌عامه‌ی سدووسی، كوێرو گه‌ڕو گوول! بەڵام پێشه‌وای زانایانی ته‌فسیرو فه‌رمووده‌وانی و شه‌رعناسیی.. پسپۆڕی زمانه‌وانی و فه‌رهه‌نگی نه‌سه‌بزانیی و دیوانی شیعری عه‌ره‌بی! نیشانه‌یه‌ك له گه‌وره‌یی خوا له شت له‌به‌ر كردندا ..\nئیمامی ئه‌حمه‌د ده‌فه‌رموێ: هه‌رگیزاو هه‌رگیز دووجاری فه‌رمووده‌یه‌ك بۆ نه‌ووتراوه‌ته‌وه، چونكه هه‌ر به یه‌كه‌مین بیستنی له‌به‌ری ده‌كرد! ده‌فه‌رموێ: یه‌ك جار سه‌حیفه‌كه‌ی جابرم بۆ خوێنده‌وه له‌به‌ری كردو كردیه‌وه به به‌ڵگه‌ی راوبۆچوونه‌كانی !\nخۆی ده‌فه‌رموێ: قه‌ت به كه‌سێكم نه‌ووتووه بۆم بڵێره‌وه، هه‌رچیه‌كیشیان پێ ووتم: وا دڵم داوه‌تێ له ناخمدا روواوه‌و بیرم نه‌چۆته‌وه..\nله هه‌موو ته‌فسیره‌كانی ئه‌هلی سووننه‌تدا بۆچوونی قه‌تاده وه‌رده‌گیرێت و له هه‌ر شه‌ش سه‌رچاوه‌ی فه‌رمووده‌ی ئه‌هلی سووننه‌تدا ریوایه‌تی قه‌تاده هه‌یه.\nئیمامی زه‌هه‌بی له باسیدا ده‌فه‌رموێ: حافزی سه‌رده‌م، پێشه‌وای ئه‌هلی ته‌فسیرو فه‌رمووده‌وانان، قه‌تاده‌ی به‌سری، قوتابی سه‌یدنا ئه‌نه‌سی كوڕی مالیك و ئه‌بوتوفه‌یل خوا لێییان رازی بێت له تابعینیش سه‌عیدی كوڕی موسه‌ییب و ئه‌بولعالیه‌و ئه‌بوعوسمانی نه‌هدی و زوراره‌ی كوڕی ئه‌وفاو عیكره‌مه‌و حه‌سه‌نی به‌سری و ئیبنوسیرین و عه‌تاء و مه‌عازه‌و بشرو به‌شیرو ئه‌بولشه‌عساء و سه‌دانی تر. قه‌تاده ده‌فه‌رموێ: دوازده ساڵ قوتابی حه‌سه‌نی به‌سری بووم، سێ ساڵی ته‌واو هه‌موو نوێژه‌كانی به‌یانیم له دوایه‌وه كردووه، شایانی ئه‌وه‌بوو ئه‌وه‌نده له خزمه‌تیدا بمێنمه‌وه..\nمامۆستای ئه‌ییوبی سه‌ختیانی و مه‌عمه‌رو ئه‌وزاعی و موسعیری كوڕی كودام و شوعبه‌و جه‌ریری كوڕی حازم وئه‌بو عه‌وانه‌و ئه‌و چینه‌ی زانایانی ئیسلام بوو.\nبه كۆڕا(ئیجماع)ی زانایان قه‌تاده حوججه‌یه‌و بۆچوونی قبووڵه.. له‌گه‌ڵ ئه‌وه‌شدا كه دیدێكی قه‌ده‌ریی تێدابووه، له‌گه‌ڵ ئه‌وه‌شدا وه‌كو ئیمامی زه‌هه‌بی ده‌فه‌رموێ: بەڵام كه‌سێك له زانایانی ئیسلام نابینیت به راستگۆو جێمتمانه‌و حافزو ده‌سپاكی نه‌زانێت.. به‌ڵكو خوای گه‌وره ئه‌م گومان باشیه‌ی بۆ بكاته مایه‌ی لێبوردنی له‌و بیدعه‌یه‌ی كه هه‌ر مه‌به‌ستی به مه‌زن راگرتنی خوای میهره‌بان بووه، ئێمه داوای لێبوردنی بۆ ده‌كه‌ین و به گومڕای دانانێین و ئومێده‌وارین تۆبه‌ی كردبێت و لێی وه‌رگیرابێت ..\nله زانستی راجوێییدا ئه‌وه‌نده شاره‌زابوو، حه‌سه‌نی به‌سری پرسی پێ ده‌كرده‌وه.. له پیرییدا لێیان پرسی بۆچی رای خۆت له مه‌سه‌له شه‌رعیه‌كاندا ناده‌یت؟ فه‌رمووی: چل ساڵه هیچ شتێكم له بۆچوونی خۆمه‌وه نه‌ووتووه..\nمه‌عمه‌ر ده‌یفه‌رموو: كه‌سم له زوهری و قه‌تاده‌و حه‌مماد زاناتر نه‌دیووه..\nزیره‌كی قه‌تاده وه‌كو موعجیزه وابووه، وه‌كو كۆمپیوته‌ر هه‌رچی تێدا تۆمار كراوه پاراستوێتی و هه‌ر ساتێك وویستبێتی هێناوێنتیه‌وه پێشێ! ده‌فه‌رموێ: یه‌ك ئایه‌ت نه‌ماوه له قورئاندا زانیاریه‌كم ده‌رباره‌ی نه‌بیستبێت.. سه‌یر ئه‌وه‌یه ئه‌م زانا به‌ڕێزه ئه‌وه‌نده له‌ش سووك بووه كه هیچ فه‌رمووده‌یه‌كی به بێ ده‌سنوێژ نه‌گێڕاوه‌ته‌وه! هه‌موو هه‌فته‌یه‌ك خه‌تمێكی قورئانی ده‌كرد..\nله هه‌مووان سه‌یر تر ئه‌وه‌یه كه خه‌ڵكێك له شام له‌سه‌ر دێڕه شیعرێك یان له یه‌مه‌ن له‌سه‌ر نه‌سه‌بی كه‌سێك رایان جیاواز ده‌بوو، نامه‌یان بۆ قه‌تاده ده‌نارد كه وەڵامە راسته‌كه‌ی چییه!!\nله له‌فزی گێڕانه‌وه‌دا موراعاتی دادپه‌روه‌ریی و راستگۆیی ده‌كرد، ئه‌وه‌ی بۆ خۆییان باس كردووه فه‌رموویه‌تی: (حَدَّثَنَا) ئه‌وه‌ی بیستوێتی فه‌رموویه‌تی: (حَدَّثَ).\nسه‌موره‌ی كوڕی شه‌وزب ده‌فه‌رموێ: سابیت پیاوی خواپه‌رستییه، خۆ له حه‌رام پاراستن قابیلی ئیبنوسیرینه، زاهدێتی سیمای مالیكی كوڕی دیناره‌و زانستی شه‌رعی وا له لای حه‌سه‌نی به‌سری و قه‌تاده‌ش خوا دایناوه بۆ له‌به‌ركردن و پاراستنی زانستی..\nقه‌تاده به قوتابیه‌كانی خۆی ده‌فه‌رموو: توندڕه‌و مه‌بن، به خۆتان سه‌رسام مه‌بن، بۆ خوا بێ هه‌واوفیزبن، بزانن خوای گه‌وره چۆن به‌رزتان ده‌كاته‌وه..\nئه‌م پایه‌به‌رزه‌ی ئه‌هلی سووننه‌ت له واسیت له عێراق كۆچی دوایی كرد ئه‌و شاره‌ی ئێستا ئه‌هلی سووننه‌تی تێدا غه‌ریبه..


لە سەدەکانی ناوەڕاست پادشایەک دوای ئەوەی سەرزەمینێکی زۆر داگیردەکات و دەسەڵاتێکی زۆری دەبێت، بڕیاردەدات دەسەڵاتی خۆی بەسەر سێ کوڕەکەیدا دابەش بکات و پشوو بدات، بەڵام ئەوەی چاوەڕێی دەکات بەدی نایەت و لە بری ئەوە خیانەت و یاخیبوونێکی زۆر بەرپا دەبێت.\nئاكشن - درامی - جه‌نگ Ran (1985)\nدوای دۆزینەوەی تفەنگێک، کوڕێکی گەنج بەناوی فلۆریا دەچێتە ناو تاقمی سۆڤیەتی ئەو کاتە و دژ بە سەربازە دڵڕەقەکانی ئەڵمانیا دەجەنگێت و ژینە ئەزمونێکی پڕ لە نەهامەتی و غەدرلێکراوی و مەترسی لە جەنگی جیهانی دووەم بەڕێدەکات .\nدرامی - جه‌نگ Come and See (1985)


توێژێک لە هەشت لایەنی سیاسی بڕیاریاندا مووچه وەرنەگرن\nهەواڵ / کوردستان :: 28/04/2018 :: 12608 جار بینراوە\nتاگ :: ئابوری حزبه سیاسیه‌كان حکومەت موچە\nهه‌شت لایه‌نی سیاسی له‌سه‌ر كه‌منه‌كردنه‌وه‌ی پاشه‌كه‌وتی مووچه‌ی پاسه‌وانی باره‌گاكانیان هاتنه‌ده‌نگ و ره‌تیده‌كه‌نه‌وه مووچه‌ی مانگی كانونی دووه‌می 2018 به‌و رێژه‌كه‌مه‌ی له‌لایه‌ن وه‌زاره‌تی ناوخۆ بڕیاری له‌سه‌رداوه مووچه‌ی پاسه‌نه‌كانیان وه‌ربگرن.\nمه‌ریوان حوسێن، به‌رپرسی پاسه‌وانانی بزوتنه‌وه‌ی ئیسلامی به دواڕۆژی راگه‌یاند، هه‌شت لایه‌نی سیاسی به كۆی ده‌نگ بڕیاریانداوه تا پاشه‌كه‌وته‌كانیان هاوتایی هێزه‌كانی تری ناوخۆ نه‌كرێت مووچه‌ی پاسه‌وانه‌كانیان وه‌رناگرن.\nوتیشی، لایه‌نه‌كان پێكهاتوون له یه‌كێتی، گۆڕان، بزوتنه‌وه، شیوعی، سۆسیالسیت، كۆمه‌ڵ، زه‌حه‌مه‌تكیشان و یه‌كگرتوو، داواشمان لە پارتی کردووە نوێنەری خۆی بنێرێت و لەگەڵمان یەکدەنگ بن بۆ رەتکردنەوەی ئەو زوڵمەی لە پۆلیسی پاسەوانی دەکرێت".\nبه‌رپرسی پاسه‌وانه‌كانی بزوتنه‌وه ئاماژه‌ی به‌وه‌شكرد، هه‌موو ئه‌و لایه‌نانه یه‌ك ده‌نگن له‌سه‌ر ره‌تكردنه‌وه‌ی مووچه‌ی مانگی كانونی دووه‌م به‌و جۆره‌ی كه وه‌زاره‌تی ناوبڕیاریداوه ته‌نها 99 هه‌زار دینار بۆ مووچه‌كانیان زیادبكرێت، ئه‌وه‌ش پێشێلكاری بڕیاره‌كه‌ی ئه‌نجومه‌نی وه‌زیرانه كه وتی پاشه‌كه‌وتی سه‌رجه‌م مووچه‌خۆران كه‌م ده‌كرێته‌وه.\nناوبراو ئاشكراشیكرد، به پێی به‌ڵێنی پێشووی وه‌زاره‌تی ناوخۆ و په‌رله‌مانی كوردستان بڕیاروایه به‌یانی وه‌ڵامی كۆتایی له باره‌ی رێژه‌ی كه‌مكردنه‌وه‌ی پاشه‌كه‌وتی مووچه‌ی یه‌كه‌ی پاسه‌وانه‌ی بده‌نه‌وه، گه‌ر وه‌ڵامه‌كه‌ش به دڵی یه‌كه‌ی پاسه‌وانییه‌كان نه‌بێت ئه‌وكاته داوا ده‌كه‌ن له‌گه‌ڵ سه‌رۆكی حكومه‌ت كۆببنه‌وه.\nلای خۆشییه‌وه بورهان ئه‌حمه‌د، فه‌رمانده‌یی پاسه‌وانانی حزبی شیوعی له گه‌رمیان ئاماژه‌ی به‌وه‌كرد، رۆژی یه‌كشه‌ممه 29ی نیسانی2018، له شاری سلێمانی جگه له پارتی سه‌رجه‌م لایه‌نه‌كان كۆده‌بنه‌وه‌و هه‌ڵوێستی خۆیان له‌سه‌ر بڕیاره‌كه‌ی وه‌زاره‌تی ناوخۆ ده‌رده‌بڕن.\nپێشتریش سامی جه‌لال، به‌ڕێوه‌به‌ری گشتی دیوان له وه‌زاره‌تی ناوخۆ به دواڕۆژی راگه‌یاندبوو، رۆژی یه‌كشه‌ممه گه‌ر لیستی مووچه‌ی یه‌كه‌ی پاسه‌وانی تایبه‌ت ئاماده بكرێت مووچه‌ی سه‌رجه‌م پاسه‌وانانی تایبه‌ت دابه‌ش ده‌كرێت.\nئاماژه‌ی بۆ ئه‌وشكردبوو، گه‌ر داهاتی پێویست هه‌بێت له مووچه‌ی مانگی شوبات، پاشه‌كه‌وتی مووچه‌ی یه‌كه‌ی پاسه‌وانی هاوتای هێزه‌كانی تر ده‌كرێت.


عادل عەبدولمەهدى سەرۆک وەزیرانى کاربەڕێکەرى عێراق هەڕەشەى گرتنەبەرى ڕێوشوێنى توند دەکات بەرانبەر ئەو کەسانەى هێرشیان کردووەتە سەر باڵیۆزخانەى ئەمریکا لە بەغدا و داوایان لێدەکات بەپەلە شوێنەکە جێبهێڵن.\nعادل عەبدولمەهدى لە بەیاننامەیەکدا ڕایگەیاند، هێرشەکەى ئەمریکا بۆ سەر یەکە سەربازییەکان لە ڕۆژى 29/12/2019 ئیدانەکراوە لەلایەن حکومەت لەسەرجەم ئاستەکان و چەندین ڕێوشوێنیان لەو بارەیەوە گرتووەتە بەر.\nئاماژەى بەوەشکردووە “مەراسیمى بەخاکسپاردنى شەهیدەکان بەشێکە لە نیشاندانى وەفا بەرانبەریان، بەڵام دوور لە بەریەککەوتن لەگەڵ باڵیۆزخانەکان، کە پاراستنیان لەژێر دەسەڵاتى ئێمەدایە”.\nعەبدولمەهدى داوایکردووە، ئەوانەى لەبەردەم باڵیۆزخانەى ئەمریکان لە بەغدا بەپەلە شوێنەکە جێبهێڵن و دوربکەونەوە لە شوێنەکە، چونکە هەر هێرشێک بۆ سەر باڵیۆزخانەکان و نوێنەرایەتى وڵاتانى بیانى، بەتوندى ڕوبەڕووى دەبنەوە و بەتوندترین سزا ئەنجامدەرانى سزا دەدرێن.\nئەمڕۆ (سێشەممە) ژمارەیەک هاووڵاتی و لایه‌نگری حه‌شدی شه‌عبی لەبەردەم باڵیۆزخانەى ئەمریکا لە ناوەڕاستى بەغدا گردبوونەوە و مانگرتنى کراوەیان ڕاگەیاند تا باڵیۆزخانەکە دادەخرێت، ئەوەش وەکو ناڕەزاییەک بەرانبەر هێرشەکەى ئەمریکا بۆ سەر کەتائیبى حزبوڵا لە قائیم.\nبه‌گوێره‌ی ئه‌و وێنه و گرته ڤیدیۆییانه‌ی كه ده‌ست ناس كورد كه‌وتوون به‌شێكی زۆر له سه‌ركرده و فه‌رمانده‌كانی حه‌شدی شه‌عبی له‌وانه (مه‌هدی موهه‌ندیس، هادی عامری، قه‌یس خه‌زعه‌لی و فالح فه‌یاز) له‌نێو خۆپیشاندانه‌كاندان.\nخۆپیشاندان و گردبوونه‌وه‌کە گرژی و ئاڵۆزی تێكه‌وتووە و خۆپیشانده‌ران به‌شێك له دیواری باڵیۆزخانه‌كه‌یان سوتاند و كه‌وتنه به‌ردبارانكردنی.\nبەرپرسێکی عێراقی توشی ڤایرۆسی کۆرۆنا بوو وەزارەتەکەى لە ڕاگەیەنراوێکدا ئاشکرایکرد


خولی پلە یەکی ئیسپانیا - ڕیاڵ مەدرید vs ڕیاڵ بێتیس - Soccer - Yariga - Results, fixtures, tables and statistics\nبارسێلۆنا vs. ئێیبار لێگانێس vs. گیرۆنا ئاتلەتیک بلباو vs. ئاتلەتیکۆ مەدرید دێپۆرتیڤۆ لا کۆرونا vs. دێپۆرتیڤۆ ئالاڤێس سێڤییا vs. لاس پاڵماس ڕیاڵ مەدرید vs. ڕیاڵ بێتیس ڤییاڕیاڵ vs. ئێسپانیۆل سێڵتا ڤیگۆ vs. گێتافی لێڤانتی vs. ڕیاڵ سۆسیداد ئاتلەتیکۆ مەدرید vs. سێڤییا\nڕیاڵ مەدرید vs ڕیاڵ بێتیس 0-1\n90' +4 A. Sanabria (G) (دروستکرا لە لایەن: باراگان)\nخاڤی گارسیا (ESP)\n'80 بۆ خواکین سانچێز\n'43 بۆ ئاندرێس گواردادۆ\n'72 بۆ Borja Mayoral\n'71 بۆ Lucas Vázquez\n'67 بۆ Marco Asensio\nع. ماندی (ALG)\n'61 بۆ ڕ.بودەبوز\nدانی خێمینیس (ESP)\nخۆردی ئەمات (ESP)\nئاندرێس گواردادۆ (MEX)\n'43 بۆ Víctor Camarasa\n'61 بۆ Francis Guerrero\n'67 بۆ ئیسکۆ\n'71 بۆ مارسێلۆ\n'72 بۆ لوکا مۆدریچ\nخواکین سانچێز (ESP)\n'80 بۆ Fabián Ruiz\n10 لوکا مۆدریچ\n13 ئەدان گ\n3 خاڤی گارسیا\n4 Z. Feddal 58'\n9 A. Sanabria 90+4'\n20 تیۆ 36'\n23 ع. ماندی 37'\nڕاهێنەر: Quique Setién\n17 Lucas Vázquez بۆ مارسێلۆ 71'\n20 Marco Asensio بۆ ئیسکۆ 67'\n21 Borja Mayoral بۆ لوکا مۆدریچ 72'\n1 دانی خێمینیس گ\n5 خۆردی ئەمات\n10 ڕ.بودەبوز بۆ Francis Guerrero 61'\n17 خواکین سانچێز بۆ Fabián Ruiz 80'\n18 ئاندرێس گواردادۆ بۆ Víctor Camarasa 43'\n01/08/18 ICC مانچێستەر یونایتد 02 : 00 ڕیاڵ مەدرید زانیاری زیاتر لەسەر ئەم یارییە\n05/08/18 ICC ڕیاڵ مەدرید 12 : 00 یوڤێنتوس زانیاری زیاتر لەسەر ئەم یارییە\n08/08/18 ICC ڕیاڵ مەدرید 02 : 00 ڕۆما زانیاری زیاتر لەسەر ئەم یارییە\n15/08/18 USC ڕیاڵ مەدرید 20 : 45 ئاتلەتیکۆ مەدرید زانیاری زیاتر لەسەر ئەم یارییە\n02/04/18 PRD گێتافی 0 - 1 ڕیاڵ بێتیس بینینی ڕووداوەکان زانیاری زیاتر لەسەر ئەم یارییە\n07/04/18 PRD ڕیاڵ بێتیس 2 - 0 ئێیبار بینینی ڕووداوەکان زانیاری زیاتر لەسەر ئەم یارییە\n13/04/18 PRD گیرۆنا 0 - 1 ڕیاڵ بێتیس بینینی ڕووداوەکان زانیاری زیاتر لەسەر ئەم یارییە\n19/04/18 PRD ڕیاڵ بێتیس 1 - 0 لاس پاڵماس بینینی ڕووداوەکان زانیاری زیاتر لەسەر ئەم یارییە\n22/04/18 PRD ئاتلەتیکۆ مەدرید 0 - 0 ڕیاڵ بێتیس زانیاری زیاتر لەسەر ئەم یارییە\n30/04/18 PRD ڕیاڵ بێتیس 2 - 1 مالەگا بینینی ڕووداوەکان زانیاری زیاتر لەسەر ئەم یارییە\n05/05/18 PRD ئاتلەتیک بلباو 2 - 0 ڕیاڵ بێتیس بینینی ڕووداوەکان زانیاری زیاتر لەسەر ئەم یارییە\n19/05/18 PRD لێگانێس 3 - 2 ڕیاڵ بێتیس بینینی ڕووداوەکان زانیاری زیاتر لەسەر ئەم یارییە\n03/08/18 CLF ئەی ئێف سی بۆرنێماوس 20 : 00 ڕیاڵ بێتیس زانیاری زیاتر لەسەر ئەم یارییە


ئاو پێوەر پارە\n"هه‌ر ماڵێك پێوه‌رى ئاو نه‌به‌ستێت مانگانه 100 هه‌زار دینارى لێوه‌ره‌گیردرێت"، ئه‌مه دوا ئاگادار كردنه‌وه‌ى به‌ڕێوه‌به‌رایه‌تى گشتى ئاو و ئاوه‌ڕۆی ھەرێمی كوردستانە بۆ هاووڵاتيان، پسووله‌ی ئاوى ماڵانیش، لە 200 هەزارەوە تا ملیۆنێک دینار و بەرەو ژوور دەست پێدەکات، پێوه‌ره‌كان ده‌بێ بڕی به‌كارهێنانی ئاو بخوێنێتەوە، به‌ڵام گومان دەکرێت هەوای ناو بۆریش بژمێرێ، په‌رله‌مان هاتووه‌ته ده‌نگ و به‌ڵێنى به‌دوا داچوون ده‌ده‌ن.\nدابان محەمەد، پەرلامانتاری كوردستان لە فراكسیۆنی گۆڕان بە كوردستان24ی گوت: "چەند رۆژێكە پسولەی ئاوی ماڵان بۆ ھاووڵاتیان گەڕاوەتەوە كە بڕی پارەكە خەیاڵییە، كە لە 200 و 300 ھەزار دینارەوە دەست پێدەكات، ئەمەش زوڵمێكی گەورەیە لە خەڵك دەكرێت، بەڵگەمان بە دەستەوەیە و بە دواداچوونی زیاتر لەسەر ئەو بابەتە دەكەین".\nوه‌زاره‌تی شاره‌وانی بۆ كار ئاسانی خۆی، كۆكردنه‌وه‌ی پاره‌ی هاوبه‌شه‌كانی به چه‌ند كۆمپانیایه‌كی كه‌رتی تایبه‌ت داوه. به‌رامبه‌ر به كۆكردنه‌وه‌ی پاره‌كانیش كۆمپانیاكان بۆ هه‌ر پسوله‌یه‌ك بڕی 2500 دینار بۆ خۆی وه‌رده‌گرن، به‌ڵام به‌هۆكاری زۆری هاتنه‌وه‌ی پاره‌ی به‌كارهێنانی ئاو، هاووڵاتیان پابه‌ندی پاره‌دان نه‌بوون، كۆمپانیاكانیش شێوازی به‌ستنی پێوه‌ره‌كان به هۆكاری كێشه‌كان ده‌زانن.\nديلمان جه‌لال، به‌رپرسى ته‌نكنيكى كۆمپانياى وه‌رگرتنى پاره‌ى ئاوى ماڵان بۆ كوردستان24 دەڵێ: "كێشەكە ئەوەیە كە پێوەرەكان بە خراپی بەستراون و بە ھەڵە دەخوێنێتەوە".\nبەگوته‌ى كاربه‌ده‌ستانی به‌ڕێوبه‌رايه‌تيیه‌كانى ئاو، به‌هیچ شێوه‌یه‌ک ده‌ست له‌و پرۆسه‌یه هه‌ڵناگيرن، چونکه له‌ڕێگه‌ى دانانى ئه‌و پێوه‌رانه‌وه ده‌توانن رێگه له به‌فیڕۆدانى ئاوبگرن و هاووڵاتیان ناچار بكه‌ن به‌گوێره‌ى پێویست ئاو به‌کاربهێنن.\n01 كڕین و فرۆشتن بە زێڕ بەرزترین ئاست تۆمار دەكات\n03 نرخی زێڕ لە بازاڕەكانی كوردستان\n04 بانكی ناوەندی ئێران سیستمە نوێكەی خستەكار\n05 ترەمپ ھەڕەشەی سەپاندنی پێناسی گومرگی لەسەر ئۆتۆمبێلی ئەوروپا دەكات\n06 ئەگەر هەیە نرخی زێڕ زۆر بەرزببێتەوە\n01 مووچەی سەرجەم وەزارەت و دامەزراوەکان دابەش دەکرێت\n02 عێراق بۆ کاری هاوبەش دەرگا بەڕووی سێ وڵات دەکاتەوە\n04 كڕین و فرۆشتن بە زێڕ بەرزترین ئاست تۆمار دەكات\n05 بەھای دۆلار و نرخی زێڕ لە بازاڕەكانی كوردستان\n01 لیستی مووچەی چەند وەزارەتێک راگەیەندرا\n02 مووچەی سەرجەم وەزارەت و دامەزراوەکان دابەش دەکرێت\n04 بەھای دۆلار و نرخی زێڕ زیاتر بەرز بووەوە\n06 نرخی زێڕ ھەڵكشا


لەسەر فەرمانی سەرۆكی حكومەت گەنجە كلێنكس فرۆشەكەی كەلار دەخرێتەوە بەر خوێندن - رۆژنامه‌ی خه‌بات\nسه‌ره‌تا به‌دواداچوون لەسەر فەرمانی سەرۆكی حكومەت گەنجە كلێنكس فرۆشەكەی كەلار دەخرێتەوە بەر خوێندن\nخەبات :رۆشنا عەلى:- ئەوگەنجەی كەلار كەلە خۆپیشاندانەكان فیشەك بەر ملی كەوت و كاری كلینكس فرۆشی دەكرد بەبڕیاری مەسرور بارزانی سەرۆكی حكومەت دەخرێتەوە بەر خوێندن.\nئالان حەمە سەعید وەزیری پەروەردە لە بڵاو كراوەیەكدا كە كۆپییەكی بۆ خەبات نێردراوە ڕایگەیاند لەسەر فەرمانی جەنابی سەرۆكی حكومەتی هەرێمی كوردستان بەرێز مەسرور بارزانی ، بڕیاردرا خوێندنی كاكە (حوسێن عەلی) ئەو گەنجەی لە ئاڵۆزییەكانی كەلار بریندار بوو فەراهەم بكرێت و لەهەموو ڕووییەكەوە هاوكاری ئەو خانەوادەیە بكرێت بەمەبەستی ڕەخساندنی ژینگەیەكی لەبارتر بۆ كاكە حوسێن و خوشك و براكانی.\nبەندە بە نوێنەرایەتی سەرۆكی حكومەت، لە ڕێگەی تەلەفۆنەوە پەیوەندیم بەو خانەوادە بەڕێزە كرد و پاشان بەڕێز بەرێوەبەری گشتیی پەروەردەی گەرمیانمان راسپارد بۆ جێبەجێكردنی رێكارە پێویستەكان و فەراهەمكردنی خوێندنی خێرا بۆیان\nشایانی وتنە (حسێن عەلی) تەمەنی 13 ساڵانەو تا ئێستا نەخراوەتە بەر خوێندن لەبەر خراپی دۆخی ئابووری خانەوادەكەی ، تاكە داواكاری ئەو مێرد منداڵە ئەوەبوو بخوێنێت و ببێت بە پزیشك بۆ قەرەبووكردنەوەی ئەو قۆناغانەی خوێندنیش خوێندنی خێرا دەتوانێت قەرەبووی بكاتەوەو بەساڵێك دەتوانێت دوو پۆل بخوێنێت تا قۆناغی نۆی بنەڕەتی.\nهه‌واڵی پێشتردەبێ جیاوازی بكرێ لە نێوان (خۆپیشاندەر) و (لادەر)\nهه‌واڵی دواترله هه‌رێمى كوردستان نۆ تووشبووى دیكه‌ى كۆرۆنا گیانیان له‌ده‌ست دا


ساڵرۆژی دامەزرانی رادیۆی دەنگی کوردستانی ئێران پیرۆز بێ، سەید عەلی هاشمی – Peshmergekan\nدوای ڕووخانی رێژیمی شا، پادگانی مەهاباد کەوتە دەست کورد. بەشێک لە چەک و کەرەسەی شەڕی ئەو پادگانە لە لایەن شەهید سەید رەسووڵی دێهقان (بابی گەورە)وە هێنرانە دێیەکانی «سەیدئاوا» و«لگبن» لە ناوچەی نەغەدە.\nلە نێو ئەو دەستکەوتانەدا دەزگایەکی گەیاندن “فرستەندە” یەکی گەورەی تێدا دەبێت کە نازانن ئەوە بێسیمە یان شتێکی ترە. کاک سەید ڕەسووڵ دۆستایەتییەکی تایبەتی دەگەڵ ئاغا چکۆلە کوری عەلیاغای پەسوێ دەبێ و پرسی پێدەکات کە “چۆن بزانین ئەو دەزگایە چیە”؟ ئاغا چکۆلەی پەسوێ موهەندیس خەیاتی بە ڕەچەڵەک ئازەری، بە کاک سەید ڕەسووڵ دەناسێنێ و دڵێ ئەو ئەڕتەشییە و دۆستی منە. کاک سەید رەسووڵ بە هاوکاری ئاغا چکۆلە بە دوای موهەندیسدا دەنێرێ و دەڵێ ئەو بێسیمە گەورە چیە؟ موهەندیس خەیاتی دەڵێ: ئەوە بێسیم نیە بەڵکوو ڕادیۆیە. کاک سەید رەسووڵ خەڵک کۆ دەکاتەوە و ڕادیۆ و کەرەسەکانی شەڕ بەشان و پیلی ئەوان لە گوندی لگبن ڕا بۆ دۆڵی بابەکراوێ دەبا. لە کێلێی سەرشاخان و لە دۆڵی بابەکراوێ لە نێو ئەشکەوتێک دا حەشاریان دەدات و چەند کەسێک لە خەڵکی دێی بۆ پاراستنیان دادەنێ.\nرادیۆ یەکەم وەشانی رەسمی بەرنامەکانی خۆی لە ٢٧ی جۆزەردانی ساڵی١٣٥٩ی هەتاویدا لە کانێ مام سەیدەی بە بەشداری ڕێبەری شەهید د. قاسملوو و هەروەها کادر و پێشمەرگەکان، شەهید سەید رەسووڵی دیهقان، موهەندیس خەیاتی، سمایلی ئاغا مەجیدی، محەممەدی وەیسی، خەلیل گادانی، وەستا ئەحمەدی داغەی، عومەر بەقایی، عومەر ئەمینی، پورئایشێ خوشکی وەستا ئەحمەد ناسراو بە دایکی حیزب، ئامانە خان هاوسەری شەهید سەید رەسووڵی دێهقان و چەند پێشمەرگەیەکی دیکە ڕادیۆیەکە بەناوی ڕادیۆ دەنگی کوردستانی ئێران ناودێر کرا (ئێرە دەنگی کوردستانی ئێرانە)، ئەو دەنگە راستگۆ و هەقخوازە بە شمشاڵی قالە مەڕە و چەند ئایەت لە قورئانی پیرۆز و سروودی ” ئەی ڕەقیب” و هەواڵەکان دەست بەکار بوو. ڕادیۆ دەنگی کوردستانی ئێران سەرنجی خەڵکی کوردستان و دەرەوەی کوردستانی بۆ ڕووداوەکانی ناو ئێران و کوردستان بۆ لای خۆی ڕاکێشا.\nڕادیۆ دەنگی کوردستانی ئێران، بە دەنگە بە سۆزو ئاشناکەی بۆ خەڵکی کوردستان، دەنگی خەدیجە مەعزووری، بابەتە سیاسیەکان بە قەڵەمی رێبەرانی شەهید و بەرێزان عەبدوڵای حەسەن زادە و حەسەنی شەڕەفی و کەریمی حیسامی وێژەری رادیۆ پەیکی ئێران و دەیان و سەدان نووسەری دیکە بوو بە راگەیەنەرێکی سەرنجڕاکێش و جێی متمانە. دەنگی دلێرانە و پێشمەرگانەی بەرێزان تەها حەتیقی ، ئەحمەد شێربەگی و پۆڵا نانەوازادە دەیان کادر و وێژەری دیکە، دڵی گوێگرانی ئەو رادیۆیەیان وەک گوڵی بەهار پاراو دەکرد. رێژیمی ئێران هەمیشە بۆ کپ کردنی ئەو دەنگە بێوچان هەوڵی دەدا. لە سایەی پارێزگاری پۆلێک پێشمەرگەی ئازا و لەخۆ بوردوو، وەک عومەر بەقایی و عەلی شەم و چەند پێشمەرگەیەکی دیکە کە خەو و خواردنیان لە خۆ حەرام کردبوو، ئەو دەنگە دوژمن تۆقێنە هەرگیز بێدەنگ نەکرا.\nبوونی ئەو دەنگە راستوێژە لە فەزای مێدیای پر لە سانسۆڕی رێژیمی داسەپاوی ئێراندا وەک گرینگترین دیاردەی بزووتنەوەی رەزگاری خوازی کورد ئەژمار دەکرێ. دەنگی کوردستانی ئێران کۆڵەکەیەکی پۆڵاین بوو لە بەرامبەر تەوژمی دەزگا تەبلیغیاتی و پڕ لە درۆ و چەواشەکارییەکانی رێژیمی ئێران لە دژی گەلی کورد و وەدرۆ خستنەوەی هەواڵە ناراستەکانی دەسەڵاتدارانی ئێران.\nناوی ئه‌و که‌سانه‌ی له رادیۆ ده‌نگی کوردستان کاریان کردوه ، کاووس عه‌زیزی


دوای عادل عه‌بدولمەهدی |\nHome بیروڕا ناوخۆیی ئاڵنگاریی دوای عادل عه‌بدولمەهدی\nدوای عادل عه‌بدولمەهدی\non: كانونی یه‌كه‌م 04, 2019 In: ئاڵنگاریی, بیروڕا, ناوخۆییNo Comments\nدواجار له‌ژێر فشاری خۆپیشانده‌راندا، عادل عەبدولمەهدی دەستلەکارکێشانەوەی خۆی خستە بەردەم ئەنجوومەنی نوێنەرانی عێراق و ئەوانیش ڕەزامەندییان لەسەر دا، بەڵام هێشتا دیار نییە بارودۆخی سیاسیی عێراق بە كوێ دەگات.\nدەستلەکارکێشانەوەی عه‌بدولمه‌هدی هاوكات بوو له‌گه‌ڵ وتاری هه‌ینیی نوێنەری مەرجەعی باڵای شیعەکانی عێراق لە نەجەف و داوای کرد کێشەکە بگەڕێتەوە بۆ پەرلەمان و ڕێگەچارەیەک بۆ دۆخەکە بدۆزنەوە، مەهدیش هەر لە سەرەتای دەستلەکارکێشانەوەکەیدا باسی ملکەچبوونی بۆ داواکەی مەرجەعییەت كرد. بەڵام بە پێی ئاماژه‌كان بێت، ئەم هەنگاوەی عەبدولمەهدی و تەنانەت هەڵوێستەکەی مەرجەعییەتیش درەنگوەخت بوو، چونکە شەقامی عێراق بە تایبەتی لە پارێزگاکانی باشوور زیاتر لە دوو مانگە جوڵاوە و خۆپیشاندانیش دانامركێته‌وه.\nهه‌رچه‌نده له سەرەتادا داواکاریی خۆپیشاندەران ساكار و ئاسایی بوون و داوای چاکسازی و نەهێشتنی بێکاری و گرنگیدان بە بوارەکانی خزمەتگوزاری بوو، بەڵام لەبەر ئەوەی حکومەت و پارتە حکومڕانەکان بە گرنگییەوە سەیری داوای شەقامیان نەدەکرد و وایان دەزانی هەروەک خۆپیشاندانەکانی ساڵانی ڕابردوو شتێکی کاتییە و بە ئاسانی و بە چەند بەڵێنێک یان بەکارهێنانی چەند ڕێگەچارەیەکی ئەمنی خامۆش دەکرێت و کۆتایی پێ دەهێنرێت، به‌ڵام له واقیعدا پێچه‌وانه ده‌رچوو.\nهه‌ڵبه‌ته بێباکیی حکومەت و پارتە سیاسییەكان زیاتر شەقامی تو‌وڕە کرد، به تایبه‌تیش ڕێگەچارەی ئەمنی له‌گه‌ڵ خۆپیشانده‌ران، كه ڕۆژانە لە بەغدا و شارەکانی باشوور ژمارەی کوژراو و بریندار زیاتر ده‌بوو، تا کار گەیشتە ئەوەی ته‌نیا له پێنجشەممەی ڕابردوودا لە شاری ناسریە زیاتر لە ٤٥ کەس کوژران و سەدان کەسیش بریندار کران، لە نەجەفیش 12 کەس کوژران و دەیانی تریش بریندار بوون. تا ئێستا ژمارەی کوژراوەکان گەیشتووه‌تە نزیکه‌ی 500 کەس و برینداربوونی هه‌زاران هاووڵاتی. تووڕه‌یی خۆپیشانده‌ران هه‌ر به‌وه‌وه نه‌وه‌ستاوه و ئاگریان له ژماره‌یه‌ك باره‌گای پارته‌كان به‌رداوه و بۆ دوو جاریش کونسوڵگەریی ئێرانیان لە نەجەف سوتاندووە.\nئه‌وه‌ی جێگه‌ی سه‌رنجه، وردە وردە شارەکانی باکوور و ناوه‌ڕاستیش وەک موسڵ و ئەنبار ده‌ستیان به جوڵە کردووە و پشتیوانی لە خۆپیشاندەرانی باشوور دەکەن، ئه‌م دۆخە نوێیه هێزێكی تره بۆ خۆپیشاندەران، كه نەک ئامادە نین کۆتایی بە خۆپیشاندانەکان بهێنن، بەڵکوو تا دێت له گۆڕەپانەکاندا ئامادەییان زیاتر بووه، فشاری ئەمجارەی خۆپیشاندەران بە جۆرێکە بۆ یەکەم جار لە دوای ڕووخانی ڕژێمی بەعسەوە سەرۆکوەزیرانێک ناچار بە دەستلەکارکێشانەوە دەکات و مەرجەعییەتیش ناچار دەکات ئەو بڕیارە بدا و ئه‌گه‌ری هه‌یه له ڕۆژانی داهاتووشدا موفاجه‌ئه‌ی تر به دوای خۆیدا بهێنێت.\nده‌ستله‌كاركێشانه‌وه‌ی عه‌بدولمه‌هدی كۆتایی ڕێگه‌كه نییه، ئه‌وه‌ی خۆپیشانده‌ران ده‌یانه‌وێت له‌و نامه‌یه گه‌ورەتره، كه سه‌رۆكوه‌زیرانی نارده ماڵه‌وه، ئه‌م نه‌وه‌یه‌ی خۆپیشانده‌ر ده‌یه‌وێت كۆتایی به ده‌سه‌ڵاتی ئه‌و ده‌موچاوانه بهێنێت، کە بە درێژایی 16 ساڵە لە حکومدان، داوای هەڵوەشاندنەوەی پەرلەمان و هەمواری دەستوور و یاسای هەڵبژاردنەکان و گۆڕینی کۆمیسیۆنی باڵا و بە دادگاییگەیاندنی گەندەڵکاران و بکوژانی خۆپیشاندەران دەکەن.\nنوخبه‌ی حکومڕانەکانیش، کە سەیری ئەو داوایانە دەکەن ئەگەر بێتو جێبەجێ بکرێت مانای نەمانی خۆیان و کۆتاییهێنانە بە مێژووی سیاسییان، لەبەر ئەوە هەتا بۆیان بکرێت پارێزگاری لە مانەوەی دۆخەکە دەکەن ئەگەر لە ڕێگەی میلیشیاکانیشیانه‌وه بێت، بۆیه لە دوای عادل عەبدولمەهدی دۆخێکی مه‌ترسیدار و سه‌خت بەڕێوەیە، چونکە ئەم نوخبە حکومڕانە دۆڕان و گوڕان به ئاسته‌م قبووڵ ده‌كات.\nله پێشوازیی یه‌كێتییه‌كی نوێتردا\nئابووریی سەربەخۆ 60 ملیار دۆلار زیانی لە هەرێم داوە\nكۆتایی ژیانی سیاسیی نێچیرڤان بارزانی


بەپێی پرنسیپە نێودەوڵەتیەکان، تەشریع ناچێتە بواری جێبەجێکردن تا لە ڕۆژنامەیەکی فەرمیدا بڵاونەکرێتەوە. ئەم پرنسیپە لە هەرێم و عێراقیش کاریپێدەکرێت. لەبەر ئەمە یاسای ژمارە (٤)ی ساڵی ١٩٩٩ دەرچوێنرا لە لایەن (ئەنجومەنی نیشتیمانی هەرێمی کوردستان – عێراق) و تێیدا ئاماژە بە ڕۆژنامەیەکی فەرمی دەدات بۆ بڵاوکردنەوەی دەقە تەشریعیەکانی هەرێمی کوردستان کە پێی دەڵێن "وەقایعی کوردستان".\nلەسەر بنەمای دەقەتەشریعیەکانی تۆمارکراو لە ڕۆژنامەی (وەقایعی کوردستان)دا ئەم کتێبخانە ئەلەکترۆنیە بونیادنرا لە خولی پێنجەمی پەرلەمانی کوردستان -ساڵی ٢٠٢٠دا. لە پێناو بەردەستکردنی هەموو دەقە تەشریعیەکانی هەرێمی کوردستان بۆ هاووڵاتیان بەتایبەتیش ئەوانەی گەڕان و وودبوونەوەی زیاتر و توێژینەوە دەکەن لە یاسا و بابەتە تەشریعیەکانی تر لە چینە جیاجیاکانی هاووڵاتیانی هەرێمی کوردستان و ئەوانەش پێویستیان پێیانە.\n- پەرلەمانی کوردستان\n- ئەنجومەنی شورای هەرێم\n- ئەنجومەنی وەزیران\n- وەزارەت و دەستەکان\nبەپیی تایبەتمەندێتی مەبەست و پرنسپە جیهانیەکان چەند جۆرێکی تەشریعات هەیە ، بێگومان لە ناو جۆرەکانیشدا پۆلێنیکردن هەیە، بەڵام بە شێوەیەکی گشتی ئەمانەن کە لە تەشریعاتی عێراق و هەرێمدا کاریان پێدەکرێت:\n٢-١ یاسای دەستووری\n٢-٢ یاسا مەدەنیەکان\n٢-٣ یاسا جینائیەکان\n٢-٤ یاسای باری کەسێتی\n٢-٥ یاسای زەوی و زار\n٢-٦ یاسای عەسکەری\n٢-٧ یاسای هەڵبژاردن\n٢-٨ یاسای دەوڵەتی\n٢-٩ یاسای مافی مرۆڤ\n٢-١٠ یاسای بازرگانی\n٢-١١ یاسای دادوەری\n٢-١٢ یاسای بانق و دەزگا داراییەکان\n٢-١٣ یاسای کار و دەستەبەری کۆمەڵایەتی


وۆركشۆپێك بەناونیشانی (رۆڵی یاسا لە بەرەوپێشخستنی پرۆژە ئەندازیارییەكاندا) بەڕێوەچوو – زانکۆی پۆلیتەکنیکی سلێمانی\nوۆركشۆپێك بەناونیشانی (رۆڵی یاسا لە بەرەوپێشخستنی پرۆژە ئەندازیارییەكاندا) بەڕێوەچوو\nبەئامادەبوونی راگری كۆلێجی تەكنیكی ئەندازیاری و ژمارەیەكی بەرچاو لە خوێندكاران و مامۆستایان و فەرمانبەران لە هۆڵی سیمیناری كەمپسی كۆلێجە تەكنیكییەكانی زانكۆی پۆلیتەكنیكی سلێمانی، وۆركشۆپێك بەناونیشانی (رۆڵی یاسا لە بەرەوپێشخستنی پرۆژە ئەندازیاریەكاندا) بەڕێوەچوو.\nوۆركشۆپەكە كاتژمێر 10ی سەرلەبەیانی ئەمڕۆ 2020/2/19 دەستیپێكرد و (پ.ی.د. سوزان عوسمان قادر ) مامۆستا لە كولێجی یاسای زانكۆی سلێمانی دوو بابەتی پێشكەشكرد سەبارەت بە (تاوانەكانی گرێبەستە حكومییەكان) و (رێكارە كارگێڕی و دادگایی و ئەلكترۆنییەكان بۆ لێكۆڵینەوە لە تاوانەكانی گرێبەستە حكومییەكان).\nپاشان (پ.ی.د.عەتا شێخ كەریم) راگری كۆلێجی تەكنیكی ئەندازیاری بابەتێكی بەناونیشانی (Fidic in Procurement proccdure)پێشكەشكرد، دواتر گفتوگۆی كراوە دەستیپێكرد و ئامادەبووان پرسیارەكانیان ئاڕاستەی پێشكەشكارانی وۆركشۆپەكە كرد.


بەهۆى یادى ٢٥ ساڵەى فێستییڤاڵى گەلاوێژەوە، بنکەى ڕووناکبیریی گەلاوێژ گەورەترین چالاکى ڕووناکبیریی و ئەدەبی خۆى ئەنجام دەدەات. یوبیلی زیوینی فێستیڤاڵی نێودەوڵەتی گەلاوێژ لە ٢٥ی٥ی٢٠٢٢ لە تەلاری هونەر دەست پێدەکات.\nفێستیڤاڵی گەلاوێژ بۆنەیەکی ساڵانەی کلتووریی ئەدەبی و ڕووناکبیرییە کە لە کوردستان لە شاری سلێمانی لەلایەن بنکەی ڕوناکبیری گەلاوێژەوە سازدەدرێت. بنکەی ڕووناکبیری گەلاوێژ ڕێکخراوێکی ڕووناکبیری گشتییە بایەخ بە ئەدەب و فیکر و کلتوری رۆشنگەری دەدات، بنکەیەکی تایبەتە بە کارو چالاکی ئەدەبی و ڕووناکبیری و لەپێناو ئەم فێستیڤاڵە ئەدەبی و ڕوناکبیرییەدا لەساڵی ١٩٩٦ دا لەلایەن چەند نووسەر و هونەرمەندێکەوە دامەزراوە.\nفێستیڤاڵی گەلاوێژ وەک چالاکییەکی ئەدەبی و هونەری هەوڵێک بووە بۆ لەباربردنی کاریگەرییەکانی ئەو بارودۆخە سەخت و ناهەموارەی کە لەو کاتەدا کۆمەڵگەی باشووری کوردستان بە گشتی و توێژی نووسەران و ڕۆشنبیران و هونەرمەندان بەتایبەتی، بەهۆی شەڕی ناوخۆوە تێیدا ژیاون.\nیەکەمین چالاکییەکانی فێستیڤاڵی گەلاوێژ لە ڕۆژگارێکدا سازدران، کە جەنگ و شەڕی براکان باڵیان بەسەر دوونیای سیاسی و کلتوری کۆمەڵگای کوردیدا گرتبوو. نووسەران بەسەر دوو بەرە و دوو شاردا دابەش بوو بوون و تا دەهات، جیاوازییە ئاینی و سیاسی و تایفییەکان تۆختر دەکرانەوە. سازدانی فێستیڤاڵی گەلاوێژ لەو ڕۆژانەدا، بروسکە و هەوڵێکی شادی بەخشی جیاوازبوو بۆ دەرچوون لە پاشماوەی ئەو تاریکییە زۆرەی شەڕی براکان دروستیان کردبوو!\n"فێستیڤاڵی نێودەوڵەتی گەلاوێژ" لە مێژووی بیست و پێنج ساڵەی کارکردنیدا زیاد لە چەندین کتێب و گۆڤاری ئەدەبی بەهەردوو زمانی کوردی و عەرەبی لە فێستیڤاڵەکاندا چاپ و بڵاوکردووەتەوە.\nساڵانە پێشبڕکێیەک لەنێوان نووسەرانی "شیعر و چیرۆک و لێکۆڵینەوە"دا ڕێکدەخات و خەڵاتی تایبەت بە نووسەرانی بەشداربوو لە بوارەکانی "شیعر و چیرۆک و لێکۆڵینەوە" دەبەخشێت و هاوکات خەڵاتی ڕێزلێنان بەسەر کۆمەڵێک نووسەر و ڕۆشنبیری ناو بوارەکەدا دابەشدەکات.\nفێستیڤاڵی نێو دەوڵەتی گەلاوێژ وەک پردی پەیوەندی نێوان کلتورە جیاوازەکان ساڵانە میوانداری نووسەران و بیرمەندانی وڵاتانی جیهان دەکات و تیایدا دیبەیت لەنێوان نووسەران و هونەرمەنداندا لەسەر پرسە فکری و ئەدەبییەکان سازدەدات. ئەمساڵ فێستیڤاڵی نێودەوڵەتی گەلاوێژ پێدەنێتە خولی بیست و پێنج ساڵەی بەردەوامییەوە و لەناو یوبیلی زیویندا کارەکانی ئەنجام دەدات و وابڕیارە، چالاکییەکانی فراوانتر و دەوڵەمەندتر بکات.\nخەڵاتەکانی فێستیڤاڵی نێودەوڵەتی گەلاوێژ\nلێکۆڵینەوەی ئەدەبی: گەلاوێژ لێکۆڵینەوە ئەدەبی لەبیرنەکردوە ساڵانە سێ خەڵات تایبەت بە لێکۆڵینەوە ئەدەبی پێشکەش دەکرێت.\nخەڵاتی چیرۆک: چیرۆکەکان بەشێکی گرنگن لە فێستیڤاڵی نێودەوڵەتی گەلاوێژ ساڵانە سێ چیرۆکی نایاب پێشکەش دەکرێت.\nخەڵاتی شیعر: هەموو ساڵێک سێ خەڵاتی شیعری پێشکەش بە داهێنەرانی شیعر دەکرێت.\nچالاکییەکانی ئەمساڵی فێستیڤاڵ\nیەکەم ڕۆژى فێستیڤاڵ گەورەترین چالاکى هونەرى لەخۆدەگرێت بە بەشدارى چەندین هونەرمەند و گروپی میوزیکى دیار. شەهرامی نازرى یەکێک دەبێت لەو هونەرمەندانەى لە کارێکی هونەریی گەورەدا لە یوبیلی زیوینی فێستیڤاڵی نێودەوڵەتی گەلاوێژ لە سلێمانی ئامادە دەبێت. هەروەها، بەشی میوزیکی کۆلێجی هونەرەجوانەکانی زانکۆی سلێمانی چالاکی میوزیکی خۆیان دەبێت، و هونەرمەند هەژار زەهاویش یەکێکی تر دەبێت لە بەشداربووان. لە یوبیلی زیوینی فێستیڤاڵی گە‌لاوێژدا سێ ھونە‌رمە‌ندی دیارو بە‌ئە‌زموونی كورد خە‌ڵات دە‌كرێن.\nگەورەترین پێشانگای شێوەكاری لەیۆبیلی زیوینی فێستیڤاڵی گەلاوێژدا دەكرێتەوە. لەدەستپێكی چالاكییەكانی (25)هەمین فێستیڤاڵی نێودەوڵەتی گەلاوێژدا، كە ئەمساڵ "یوبیلی زیوین"ە، پێشانگایەكی شێوەكاری هاوبەش بۆ نزیكەی 150 هونەرمەند دەكرێتەوە.\nلەپێشانگاكەدا كە بڕیارە پێشنیوەڕۆی ڕۆژی 25-5-2022 لەناو كارگەی جگەرە شاری سلێمانی بكرێتەوە، هونەرمەندانی كوردو عەرەب و توركمان بە(تابلۆ، پەیكەر، سیرامیك) بەشداری تیا دەكەن، كە زیاتر لە (20) لەو هونەرمەندانە خاوەن بڕوانامەی دكتۆران و بەشێكیشیان ڕەخنەگرێكی دیاری بواری هونەری شێوەكارین. هەروەك بڕیاریشە پێشانگاكە بەدرێژایی ڕۆژانی فێستیڤاڵ بەردەوام بێت.\nپێشانگەی كتێب یەكێك لە تایبەتمەندییە هەمیشەییەكانی فێستیڤاڵی نێودەوڵەتی گەلاوێژ بووە. ئەمساڵ چاوەڕوانی پێشانگایەكی گەورەتر و فراوانتربن. لە 25-5-2022 و بۆ ماوەى ٦ ڕۆژ بەردەوام دەبێت لە كارگە‌ی جگە‌رە‌ی سلێمانی. هەروەها، لە ڕۆژى هەینیدا شانۆگەرى ماڵی خۆشەویستی دەست بە نمایش دەکات.


پەرەسەندنی قەیرانەکان و داهاتووی کۆماری ئیسلامی\nکەمتر لە سێ مانگی دیکە هەڵبژاردنەکانی سەرۆک‌کۆماری و شووڕاکانی شار و گوندەکان و هەروەها هەڵبژاردنی دەورەی دووهەمی مەجلیسی ئێستا لەو شارانەی بەهەر هۆیەک نوێنەرەکانیان لە مەجلیس‌دا نین دەسپێدەکات. ئەو هەڵبژاردنانە گۆڕەپانی ململانێی دوو باڵی سەرەکی رێژیمن و هەریەکەو گرینگی تایبەتیان هەیە بۆ هەدوو لایەنی دەسەڵات. هەربۆیەشە هەردوولایەن، بەتایبەت باڵی میانەڕەو و رێفۆرمیستەکان زۆر بەهەستیاری‌یەوە باسی‌دەکەن. پرسی سەرەکی کە هەرلە ئێستاوە لە قسەکانی رووحانی و باڵی دەوڵەت و رێفۆرمیستەکان ورووژێندراوە، بریتی‌یە لە ئەگەری دەستێوەردانی سپای پاسداران و ناوەندە بەهێزەکانی سەر بە خامنەیی و باڵی زاڵ بەسەر دەسەڵات لە هەڵبژاردنەکان‌دا و دووبارە بوونەوەی سێناریۆکەی ساڵی ٨٨ و بەلارێ‌دابردن و موهەندیسی کردنی هەڵبژاردنەکان.\nهەرچەند خامنەیی لەسەرەتای هاتنەسەر کاری کۆماری ئیسلامی‌یەوە هەڵوێستەکانی روون و ئاشکرا بوون و لە دوای بوونی بە رێبەری رێژیمیش هەمیشە لە هەڵوێستەکانی‌دا بەلای باڵێکی نێو دەسەڵاتدا شکاوەتەوە و لە دەسەڵاتی رەها و سەرەوەری یاسای خۆی وەک”حووکمی حکوومەتی”بە دژی چاکسازی‌خوازانی حکوومەتی کەڵکی وەرگرتووە. بەو حاڵەش ئەگەر گومانێک لە بێ‌لایەنی خامنەیی لە نێوان کێشەی باڵەکانی رێژیم‌دا هەتا ئێستاش مابووبێ، ئەوە ئیتر لە دوای هەڵوێستی دژبەرانەی ناوبراو بۆ ئاشتەوایی باڵەکانی ڕێژیم، ئەو گومانە نەماوە و هەموو لایەک، بە رووحانی و خاتەمی و موتەهەری وهەموو رێفۆرم‌خوازەکانەوە باش دەزانن، خامنەیی ئێستا ئیدی لەراستیدا رێبەری هەموو نیزام نی‌یە، بەڵکوو رێبەری باڵی بەهێز و بەدەسەڵاتی نیزامە کە هەموو هێز و دەسەڵاتە نیزامی و دادوەری و ئابووریی و ئیداریی و … لە پاوانی خۆی و مافیای سپای پاسداران‌دا، داگرتووە. هەربۆیەشە دەبینین رووحانی و کەسایەتی‌یە ناسراوەکانی رێفۆرمیستەکان، مەترسی دەستێوەردان لە هەڵبژاردنەکانیان رێنیشتووە و دووپاتی دەکەنەوە کە نابێ ئۆرگانە نیزامی‌یەکان لە هەڵبژاردنەکان‌دا کاریگەری‌یان هەبێ.\nلەوبەینەدا چاوپێکەوتنی عەلی موتەهەری و ٥٠ نوێنەری مەجلیس لەگەڵ خاتەمی پاش ٨ ساڵان و قسەکانی لە پێوەندی لەگەڵ رۆڵی مەجلیس، نیشان دەدا ئەوان(رێفۆرمیستەکان) ئامادە نین لەوە زیاتر پێشێل کردنی یاسا، تەنانەت لە خامنەییش قەبووڵ بکەن. ئەوان ئێستا خامنەیی وەک رێخۆشکەرێک بۆ دژبەرەکانیان سەیر دەکەن و دەزانن هەر حوکم و فەرمان وبریارێک کە ناوبراو دەیدا، بەقازانجی خۆی و باڵی زاڵ بەسەر جوومگەکانی دەسەڵاتی راستەقینەی کۆماری ئیسلامی‌یە.\nدیداری موتەهەری و بەشێک لە نوێنەرانی مەجلیس لەگەڵ خاتەمی، لەکاتێک‌دا کە ناوبراو چەند ساڵە پەراوێز خراوە و تەنانەت نیو بردن و بڵاوبوونەوەی وێنەکانیشی سزای بەدواوەیە و ئیزنی چوونەدەرەوەی وڵاتیشی پێ‌نادرێ، لەلایەک رق و تووڕەیی باڵی پاوان‌خوازی لێکەوتەوە و موتەهەری کەوتەبەر هێرش و ناسەزا و لەلایەکی دیکەش ئەو پەیامەی بەگوێی خامەنەیی راگەیاند کە ئەگەر مەجلیس لە رابردوودا ئەرکەکانی خۆی باش بەڕێوە نەبردووە!، ئیستا دۆخەکە گۆڕاوە و کەس لە سەرووی یاساوە نی‌یە. ئەوان پێبەندن بە بەرێوەبردنی یاساکانی کۆماری ئیسلامی، تەنانەت ئەگەر پێشێل کردنەکە لەلایەن بەرزترین کاربەدەستەکانیشەوە بێ. جگەلەوەش باڵی چاکسازی‌خوازان لەو چاوپێکەوتنەدا مەبەستیان بوو بەکردەوە پەراوێز خستنی خاتەمی لەلایەن خامنەیی‌یەوە پاش هشت ساڵان پێشێل بکەن و ئەوە بڵێن کە خاتەمی مۆرەیەکی سووتاو نی‌یە و لە پێگەی ناوبراو لە نێو خەڵک و بەدەنەی رێژیم‌دا بۆ هەڵبژاردنەکانی داهاتوو کەڵک وەربگرن و هەروەها بەشێوەیەکی نەزۆر درێژخایەن و لە پرۆسەیەکی زەمەنی دیاری‌کراودا، خاتەمی بۆ پڕ کردنەوەی شوێنی رەفسەنجانی کە لەو ساڵانەی کۆتایی ژیانی وەک باوکی مەعنەویی میانەڕەو و رێفۆرمیستەکان ناسرابوو، بناسێنن.\nرەنگە زێدەڕۆیی نەبێ ئەگەر بڵێین کۆماری ئیسلامی، پاش تێپەڕینی ٣٨ ساڵ لە دەسەڵاتە دژی‌گەلی‌یەکەی، ئێستا زیاتر لە هەموو کاتێک جێگە و پێگەی لەرزۆکە و رێبەران و دەمڕاستەکانی زیاتر لە پێشوو هەست بە مەترسیی تێکچوون و نەمانی دەسەڵاتەکەیان دەکەن. بێ‌گومان باڵی رێفۆرمیستەکان زیاتر ئەو مەترسی‌یەیان هەست پێکردوە و دەزانن بەردەوام بوون لەرێڕەوی خامنەیی و پشت‌گوێ‌خستنی قەیرانەکان لە هەموو بوارەکاندا، گەورەترین هەڕەشەن بۆ مان و مەوجوودیەتی کۆماری ئیسلامی و هەرچەشنە راپەڕین و تەقینەوەیەکی جەماوەری، هەرهەموویان، بەهەموو باڵ و بۆچوونێکەوە رادەماڵێ.\nهەربۆیەشە هەرکام لە کاربەدەستانی ئێستا و پێشووی ئەو رێژیمە بە شێوە و ئەدەبیات و زمانی تایبەت بە رەوتەکەیان ئەو ترسەی خۆیان دەردەبڕن. تەنانەت مۆرەکانی سەربە باڵی زاڵ بەسەردەسەڵاتیش نیگەرانی خۆیان دەربڕیوە و نەیانشاردوەتەوە کە کۆماری ئیسلامی لە نێوخۆدا خەریکە وەک گەندەڵە‌دارێک هەڵۆڵ دەبێ و هەرەس دێنێ. هەرلەو پێوەندی‌یەدا موحسینی رەزایی، ئەندامی کۆڕی دیاریکردنی بەرژەوەندی‌یەکانی نیزام لە تازەترین لێدوانی‌دا کە بە روونی ترس و دڵەڕاوکێی پێوەدیارە، کۆماری ئیسلامی و دەسەڵاتی سەفەوی و قاجارەکان وەک یەک دەشوپهێنێ و دەڵێ “رەنگە دەسەڵاتێک لە دەرەوە بەهێز دیار بێ، بەڵام لە نێوخۆ لەحاڵی داڕزان و داڕمان‌دا بێ”. تەنیا ئەو کۆنەپاسدارە نی‌یە کە نیگەرانی خۆی لە داهاتووی رێژیم دەربڕیوە، بەڵکوو لەو ماوەیەدا زۆر لە کەسایەتی‌یەکانی بێ‌لایەن، یان نیزیک لە هەردوو باڵی رێژیم، هەریەکە و بەشێوەیەک مەترسی خۆیان لەو دۆخە دەربریوە و بەراشکاوی گوتوویانە ئەو وەزعە بەو شێوەیە زۆر ناخاێنێ و کۆماری ئیسلامیی لەمەترسیی جیدی دایە.\nبەڵام لەبەرانبەردا خامنەیی و مافیای سپای پاسداران و زۆربەی هەرەزۆری دەمڕاستەکانی باڵی زاڵ بەسەردەسەڵات‌دا نەک هەر وایان نیشان‌داوە کە هەست بەو مەترسی‌یە ناکەن، بەلکوو خۆیان و نیزامەگەندەڵەکەیان لەوپەڕی هێزو توانادا دەبینن. دیارە ئەگەر هەست بە مەترسی‌یەکیش بکەن، ئەوە وەک هەمیشە، دەڵێن، مەترسی لەسەر کۆماری ئیسلامی دەرەکی‌یە و لە سەرەوەی هەمووشیانەوە ئامریکایە کە هەوڵ دەدا نیزامی کۆماری ئیسلامی برووخێنێ، دەنا لەنێوخۆدا نیزام لەوپەڕی هێز دایە! ئەگەر باس لە قەیران و ئاستەنگە ئابووریی و کۆمەڵایەتی‌یەکانیش دەکەن کە تەنگی بە کۆمەڵانی هەژار و بێ‌دەرەتانی خەڵکی ئێران هەڵچنیوە، بەبێ لەبەرچاوگرتنی رابردووی ئەو قەیران و تەنگەژانە و دەوری سیاسەتە ئابووریی و سیاسی‌یەکانی خۆیان و دەسەڵاتی دوو دەورە دەوڵەتە باوەرپێکراوەکەیان،(دەوڵەتی ئەحمەدی‌نەژاد) تاوانەکەی دەخەنە ئەستۆی رووحانی و دەوڵەتەکەی لەماوەی چوار ساڵی رابردوودا. هەرچەند رووحانیش وادەوبەڵێنەکانی لە خزمەت‌کردنی خەڵک بەجێ‌نەگەیانووە، بەلام لەو چوارساڵەدا هەر هیچ نەبێ رێکەوتنی ناوەکیی “بەرجام”مۆر کراو بەشێک لە سەرمایە بلۆک‌کراوەکان لەدەرەوە، رادەستی رێژیم کرانەوە و بەشێک لە گەمارۆ ئابووری‌یەکان کە کۆماری ئیسلامی و ئابووری ئێرانی، ئیفلیج و داماو کردبوو وەلانران. هەر لەو پێوەندی‌یەدا جێی وەبیر هێنانەوەیە کە لە دوو دەورەی سەرۆک کۆماری ئەحمەدی‌نەژاد، تەنیا لە بواری داهاتی نەوت‌دا کۆماری ئیسلامی زیاتر لە ٧٠٠ میلیارد دوڵار داهاتی هەبووە کە کەس نازانێ چی‌لێکراوە.\nبەلەبەرچاوگرتنی راستی‌یەکان، دەردەکەوێ کۆماری ئیسلامی لە تەواویەتی خویدا لەگەڵ سێ قەیرانی سەرەکیی و چارەنووس‌ساز بەرەوڕوویە.\nیەکەمیان قەیرانی دەسەڵات و سیاسەت و خەتە گشتی‌یەکان و چۆنیەتی پاراستنی کۆماری ئیسلامی و تەعامول کردن لەگەڵ دۆستان و نەیارانی ئەو رێژیمە لە نێوخۆ و دەرەوەیە. بە واتایەکی دیکە دوو روانین و بۆچوونی جیاواز و دژبەر بۆ مەبەستێک کە لە کۆتایی‌دا هەدوو لایەن لەسەری کۆکن؛ ئەویش پاراستنی نیزامی کۆماری ئیسلامیی ئێرانە.\nلەلایەک رێفۆرمیست و میانەڕەوەکان لەگەڵ پاوان کردنی دەسەڵات لەلایەن خامنەیی و سپای پاسداران و سیاسەتی بەرتەسک کردنەوەی ئاڵقەی”خود”یەکان‌دا نین، هەرچەند تا ئێستا زاتیان نەکردوە باسی لێوەبکەن بەڵام لەگەڵ “موتڵەق” بوونی ویلایەتی فەقیهیش‌دا نین. وشەیەک کە لەدوای نەمانی خومەینی و بۆ پتەو کردنی ویلایەت و شوێن پێی خامنەیی بەو ئەسڵە کۆنەپەرستانەیە زیاد کرا. رێفۆرمیستەکان دەیانەوێ بەلەبەرچاوگرتنی سەنگ و ئیعتباریان لەدەسەڵات‌دا بەشدار بن؛ لەهەڵبژاردنەکان‌دا شووڕای نیگەهبان کە بە نیهادێکی داپڵۆسێنەری رێبەری دەزانن شیاویی کاندیدا و بەربژێرەکانیان رەت نەکاتەوە و نەبێتە ئامرازێک بۆ لەمەیدان بەدەرکردنی ئەوان؛ بنکەو بونیاتە زۆر و زەبەلاحەکانی سەربە خامنەیی وەک مافیای سپای پاسداران کە چنگی بەسەر بەشێکی گەورەی ئابووری وڵات‌دا گرتووە و کەس نازانێ چ سەرمایە و داهاتێکی هەیە، بەرتەسک بکرێتەوە و لە بەرانبەر دەوڵەت‌دا وڵامدەربن؛ سپا و بەسیج لق و پۆپەکانی دەست لەکاروباری ئەمنی‌یەتی وەرنەدەن و نەبنە وەزارەتێکی هاوتەریب لەگەڵ وەزارەتی ئیتلاعات؛ دەزگای دادپەروەری بەشێوەی “جیناحی” هەڵسووکەوت نەکات؛ ئەوان باش دەزانن گەندەڵی ئابووریی وبەرتیل‌خۆری و دزی بە سەدان هەزار میلیارد تمەنی و سپی کردنەوەی پووڵ لە ئاستی بەرزی دەسەڵات‌دایە و لە کۆماری ئیسلامی‌دا کەسایەتی‌یە ناسراوەکان تێوەیگلاون و وەک هەڕەشەیەکی جیدی بۆ مان و مەوجوودیەتی رێژیمەکەیانی دەزانن؛ هەر بۆیەش خوازیاری بەرتەسک کردنەوەی ئەو دیاردەیەن. جیاوازی دید و بۆچوونی ئەو لایەنە لەگەڵ خامنەیی و باڵی زاڵ بەسەردەسەڵات‌دا بەوانە کورت ناکرێتەوە و لەهەموو بوارە نێوخۆیی و دەرەکی‌یەکان و لەهەموو ئاستەکان‌دا دەبیندرێ. بەگشتی باش تێگەیشتوون پاوان کردنی دەسەڵات لەلایەن خامنەیی و باڵەکەی نەک هەر ناتوانێ قەیرانی نێو دەسەڵات چارەسەر بکات، بەڵکوو درێژەکێشانی ئەو دۆخە، دەسەڵات بەرەو نەمان دەبات، بەتایبەت کە ئەگەر ئێستا سپای پاسداران بە رواڵەت مل‌کەچی فەرمانەکانی خامنەی‌یە، لەپاش مردنی ناوبراو، ئەو مافیایە بەهێزو زەبەلاحە، رەنگە بەتەواوی دەسەڵات بەدەستەوە بگرێ و وڵامی هیچ یاسا و بڕیار و بەرپرسێک لەئاستی سەرەوەتری خۆی نەداتەوە.\nدووهەم قەیرانی سەرەکی کە کۆماری ئیسلامی لە تەواویەتی خۆ‌دا لەگەڵی بەرەوڕوویە، قەیرانی داماوی لە چارەسەرکردنی کێشەو گرفتە سیاسی و ئابووری و کۆمەڵایەتی و…کانی کۆمەڵگای ئێستای ئێرانە. کۆماری ئیسلامی بە هەموو باڵەکانی‌یەوە کارنامەیەکی رەشی لە سەرکوتی گەلانی ئێران و ماف و ئازادی‌یە سیاسی‌یەکان و هەروەها بەرتەسک کردنەوەی ئازادی‌یە کۆمەڵایەتی گشتی و تاکەکەسی‌یەکان‌دا تۆمار کردوە. ئێرانی ژێر دەسەڵاتی کۆماری ئیسلامی، کۆمەڵگایەکی داخراوە لە لەودا کەس بۆی نیە رەخنە لە دەسەڵات، بەتایبەت لە خامنەیی و باڵی دەسڕۆیشتووی نێو دەسەڵات بگرێ و هەرچەشنە رەخنە و بۆچوونێکی دژ و تەنانەت موخالیفی خۆیان لەژێر ناوی دژایەتی لەگەل نیزام و رێبەریی سەرکوت دەکەن و چالاکانی بواری مەدەنی و سیاسیی و داکۆکیکار لە مافی مروڤ لە بەندیخانەکان دەکرێن. تەنانەت زۆر لەو کەسانەی کە پلەو پایەی بەرزیان لەو رێژیمەدا هەبوە لە زیندانەکان‌دان، یان وەک مووسەویی و رەهنەوەرد و کەڕووبی لە ماڵەوە لە دەسبەسەری‌دان.\nلە بواری ئابووری‌یەوە، دۆخی کرێکاران و کارمەندان و چین و توێژە هەژارەکان لەڕادەبەدەر خراپە و ژیان و گوزەرانی خەڵکی لەوپەری هەژاری‌دایە. دیارەی کارتۆن خەوەکان و گۆڕخەوەکان لە شارە گەورەکان بوەتە دیاردەیەکی ئاسایی و رێژەی هەژاری هەتا دێ بەرەو بەرز بوونەوە دەچێ. هەرئەوەندە کە زیاتر لە نیوەی خەڵکی ئێران لە ژێر خەتی هەژاری‌دان، نیشاندەری دۆخی نالەباری ئابووریی و کۆمەڵانی خەڵکی ئێرانە. بەوتەی عەلی رەبیعی وزیر کار و ریفاهی کۆمەڵایەتی رێژیم “لەسەدا نەوەدی سەرچاوەکان لە دەستی لەسەدا دەی حەشیمەتی ئێران دایە”! لە ئێرانی ئێستا دا ئەگەر بنەماڵەیەکی مامناوەندی داهاتی مانگانەیان کەمتر لە یەک میلیون تمەن بێ، ئەوە لە هەژاری”موتلەق”دادەژین. بەپێی ئاماری لێژنەی کارگرووپی مەجلیسی رێژیم بۆ دابین کردنی “سەبەدی مەعیشەتی” بنەماڵەیەکی چوار کەسی دەبێ دوو میلیۆن‌و ٤٨٩ هەزار تمەن داهاتی مانگانەی هەبێ، ئەگینا لەژێر خەتی هەژاری‌دایە. هەژاری و کۆڵەواری کۆمەڵانی خەڵکی ئێران لەحالێک دایە کە رێژیم لە گەندەڵی و بەرتیلخۆری و دزی و بەفیڕۆدانی داهاتەکانی ولات‌دا نوقم بووە و رۆژ نی‌یە هەواڵی ئاشکرا بوونی دزی دەیان هەزار میلیاردی لە راگەیێنە گشتی‌یەکان‌دا بڵاو نەکرێتەوە. هەرلەو پێوەندی‌یەدا رۆژنامەی “ئێران” بە پشت‌بەستن بە بوودجەی ساڵی ٩٦کە مەجلیس پەسندی کردوە دەڵێ دەوڵەتی ئەحمەدی‌نەژاد لە فرۆشی نەوت ٦٧ هەزار میلیارد تمەنی “تخلف” کردوە.\nلە باری کۆمەڵایەتی‌یەوەش رێژیم نەیتوانیوە زۆر لە کێشەو گرفتە کۆمەڵایەتی‌یەکان وەک دیاردەی گیرۆدەبوون بە ماددە هۆشبەرەکان و بازرگانی پڕداهات لە پێوەندی‌یەدا، سەرەرای لەسێدارەدانی بەربڵاوی ئەو کەسانەی سات و سەودای پێدەکەن، کەم بکاتەوە. هەروەها دیاردەی لەش فرۆشی، تەڵاق و هەڵوەشانەوەی بنەماڵەکان، فرۆشتنی ئەندامانی لەش و بازرگانی بە کۆرپە تازە لەدایک بووەکان… و دەیان دیاردەی دزێوی کۆمەڵاتی دیکە، بەشی کۆمەڵانی خەڵکی ئێرانە لە ژێر سایەی نیزامی رەشی کۆماری ئیسلامیی ئێران‌دا.\nسێهەم قەیران کە بەرۆکی کۆماری ئیسلامی گرتووە و خەریکە زیاتر لە هەمیشە لە کۆمەڵگای جیهانی‌دا تەریکی دەخاتەوە، قەیرانی سیاسەتی دەرەوەی رێژیم و دەستێوەردان و ئاژاوەنانەوە لە وڵاتانی رۆژهەڵاتی ناوەڕاستە. جگەلەوەش پەرەپێدان بە تاقی‌کردنەوە مووشەکی‌یەکان لەلایەن سپای پاسدارانەوە بوەتە هۆی نیگەرانی وڵاتانی ناوچە و ئەمریکا و وڵاتانی رۆژئاوایی. هەربۆیەش لەدوای تاقی کردنەوەی مووشەکێک کە توانای هەڵگرتنی کڵاوەی ئەتۆمی هەیە، دەوڵەتی نوێی ئەمریکا، هەڵوێستی تووندی نواند و گەمارۆی خستە سەر ٢٥ کۆمپانی و کەسی پێوەندی‌دار لەگەڵ سپای پاسداران.\nبێ‌گومان کۆماری ئیسلامی وەک چۆن لە نێو دەسەڵات و لە شێوەی بەرێوە بردنی کۆمەڵگا لە هەموو بوارەکان‌دا تووشی پارادۆکس و دوو رەهەندی بووە، لە سیاسەتی دەرەوەش‌دا هەر بەو شێوەیەیە و لە دوو روانینی جیاواز هەڵس‌وکەوت لەگەڵ دونیای دەرەوە و لەگەڵ قەیرانە ناوچەی‌یەکان‌دا دەکات. بەڵام ئەوەی هێڵە گشتی‌یەکان دیاری دەکا و سیاسەتی راستەقینەی کۆماری ئیسلامی‌یە، روانگەی خامنەیی و سپای پاسداران و باڵی زاڵ بەسەر دەسەڵاتە. سیاسەتیک کە لە سەر بەستێنی ئاژاوە نانەوە و دەستێوەردان لە کاروباری وڵاتانی ناوچە و یارمەتی‌دانی دەستەو تاقمە تێرۆریستی‌یەکان دامەزراوە و بەڕێوەدەچی. بەوحاڵەش کۆماری ئیسلامی باش دەزانێ ئەمریکا و وڵاتانی ناوچە لە ئاست کردەوەکانی بێ‌دەنگ نامێنن و بەرەنگاری هەرچەشنە هەڕەشەیەکی ئەو رێژیمە دەبنەوە، هەر بۆیەشە دەبینین بۆ وێنە، تاقی کردنەوە مووشەکی‌یەکەی ١٠ بەفرانباری رابردووی بە نەهێنی ئەنجام دا و پاش لەقاو درانی لەلایەن ئەمریکاوە، سوپای پاسداران پشت‌ڕاستی کردەوە. هەروەها لەو ماوەی ئەو دوو مانگەدا کە پاپۆڕە شەڕکەرەکانی ئەمریکا لەکەنداودا هاتووچۆ دەکەن، بەلەمە تیژرەوەکانی سوپا وەک پێشوو لە نیزیکیان تەراتێن ناکەن و ناوێرن تخوونیان بن. خامنەیی و کاربەدەستانی کۆماری ئیسلامی دەزانن هەر جموجۆڵێکی لەم‌چەشنە دەتوانێ کارەساتی گەورەی بۆ رێژیم لێ‌بکەوێتەوە.\nبەلەبەرچاو گرتنی ئەو راستی‌یانەی باسیان لێوەکرا، بەدڵنیای‌یەوە کۆماری ئیسلامی ناتوانێ بەوشێوەیەی هەتا ئێستا هێناویەتی، درێژە بە بوونی خۆی بدات، چونکە نە لە نێو دەسەڵات‌دا یەکگرتوو و یەکدەستە و بەدوور لە قەیرانە؛ نە توانای چارەسەری کێشە و گرفتەکانی کۆمەڵگای ئێرانی لە هەموو بوارەکان‌دا هەیە و نە لە کۆمەڵگای جیهانی و لە ناوچەی رۆژهەلاتی نێوەڕاست‌دا وەک حکوومەتێکی بەرپرس و جێی متمانە سەیر دەکرێ. ئاکامی هەڵبژاردنەکانی ٢٩ی بانەمەڕ بەهەر لایەک‌دا بشکێتەوە؛ خامنەیی و باڵی زاڵ بەسەردەسەلات دەستێوەردان لە ئاکامی هەڵبژاردنەکان‌دا بکەن یان مل‌کەچی دەنگدەران بن؛ هیچ لەو راستی‌یە کەم ناکاتەوە کە” نەکۆمەڵانی خەڵکی ئێران دەیانهەوێ وەک رابردوو بژین و نە دەسەڵاتی کۆماری ئیسلامیی ئێران لە تەواویەتی خۆی‌دا دەتوانێ لە نێو خۆو دەرەوە سیاسەتەکانی برەوپێ بدا!\nبگه‌رێوه|ئەم بابەتە 275 جار بینراوە| بینێره| چاپ


📝 28 ڕێکخراو بۆ دۆخی کرێکاران چەند داواکارییەک ئاڕاستەی حکومەت دەکەن Bellgenamekan\n📅 Katî tomarkrdin May 1 2020 1:28PM\n28 رێکخراو چەند داواکارییەکیان لە سەر دۆخی کرێکارا [ Zortir... 👁] ✖ ✖ ✖ 0 1 ✔ 95% ✍ B.J. 1-5-2020 13:28:08\n📖 ئەم دونیایە پێچەوانەیە، دەبیت ڕاست بکریتەوە! Kurtebas\n📅 Katî tomarkrdin May 1 2020 12:00AM\nهەموو ساڵێک لەیەکی ئایاردا بە سەدان ملیۆن کرێکار، [ Zortir... 👁] ✖ ✖ ✖ 0 1 ✔ 93% ✍ H.B. 1-5-2020 0:00:08\n📝 بەیاننامەی حزبی شیوعی کوردستان بە بۆنەی یەکی ئایار ڕۆژی جیهانی تێکۆشانی نێونەتەوەیی چینی کرێکارانی جیهانی Bellgenamekan\n📅 Katî tomarkrdin Apr 30 2020 11:42AM\n👁 Em babete 1,242 car bînrawe\nبەبۆنەی یەکی ئایارەوە، کە سومبولی بۆنە نێونەتەوەیی [ Zortir... 👁] ✖ ✖ 0 2 ✔ 99% ✍ B.J. 30-4-2020 11:42:38\n📝 پژاک: یەکی گوڵان خوێندنەوەیەکی نوێی تێکۆشان لە دژی سیستەمی سەرمایەدارییە Bellgenamekan\n📅 Katî tomarkrdin Apr 30 2020 9:52AM\nناکۆکی نێوان کارگەر و کارفەرما مێژوویێکی کۆنی هەیە [ Zortir... 👁] ✖ ✖ 0 2 ✔ 99% ✍ B.J. 30-4-2020 9:52:52\n📝 پەیامی سەرۆکایەتی یەکێتیی بۆ کرێکاران Bellgenamekan\n📅 Katî tomarkrdin May 1 2020 9:40AM\n👁 Em babete 778 car bînrawe\nکرێکاران داهاتوو بونیاد دەنێن، لە پێناو کوردستان [ Zortir... 👁] ✖ ✖ 0 2 ✔ 99% ✍ B.J. 1-5-2020 9:40:21\n📝 پەیامی نێچیرڤان بارزانی، بۆ 1ی ئایار Bellgenamekan\n📅 Katî tomarkrdin May 1 2020 9:36AM\nبە بۆنەی یادی یەکی ئایار، رۆژی جیهانیی کرێکارانەوە [ Zortir... 👁] ✖ ✖ 0 2 ✔ 99% ✍ B.J. 1-5-2020 9:36:21\n📝 تەڤگەری ئازادی: 1ی ئایار ڕۆژی تێکۆشانە دژی زوڵم و زۆریی و چەوسانەوە Bellgenamekan\n📅 Katî tomarkrdin Apr 30 2020 9:56AM\n1ی ئایار رۆژی تێکۆشانە دژی زوڵم و زۆریی و چەوسانەو [ Zortir... 👁] ✖ ✖ 0 2 ✔ 99% ✍ B.J. 30-4-2020 9:56:36\n📝 ژووری ئۆپەراسیۆنی پارێزگای هەولێر بڕیاری نوێ دەردەکات Bellgenamekan\n📅 Katî tomarkrdin Apr 23 2020 9:52PM\n👁 Em babete 680 car bînrawe\nبە رەچاوکردنی دۆخی ژیان و گوزەران و کار و کاسبی و [ Zortir... 👁] ✖ ✖ 0 2 ✔ 99% ✍ B.J. 23-4-2020 21:52:34\n📖 ساڵی خوێندنی 1997-1998،خوێندنی بەکالۆری لە دواناوەندی سيروان لەکەلار Kurtebas\n📅 Katî tomarkrdin May 1 2020 1:36PM\nسەباح عەلی جاف لەژيانی هەر يەکێک لەئێمەی تاکی کور [ Zortir... 👁] ✖ ✖ 3 2 ✔ 99% ✍ H.B. 1-5-2020 13:36:04\n📝 فیدراسیۆنی کەمئەندامانی باکوور و رۆژهەڵاتی سوریا 1ی ئایار رۆژی پشتیوانی و تێکۆشانی کرێکارانیان پیرۆز کرد Bellgenamekan\n📅 Katî tomarkrdin May 1 2020 12:37PM\n👁 Em babete 801 car bînrawe\nفیدراسیۆنی کەمئەندامانی باکوور و رۆژهەڵاتی سوریا ب [ Zortir... 👁] ✖ ✖ 0 2 ✔ 99% ✍ B.J. 1-5-2020 12:37:44


وتاری سەرۆک کۆمار د. بەرھەم ساڵح بەبۆنەی ساڵیادی چلەی ئیمام حسێن سەلامی خوای لەسەر بێت\nدەقی وتاری سەرۆک کۆمار:\nئەوان پێكەوە بە یەك دڵ و ویستی نیشتمانی و بیروڕایەكی قوڵەوە هاوتەریب لەگەڵ بەها پیرۆزەكان بە كرنوشەوە هەنگاوەكانیان دەنێن كە یەكانگیری و پێكەوەیی ئەوان بەهێزتر دەكات، هەمو ساڵێك ئەو پەیامە دووپات دەكەنەوە كە بەرەو حسێن سەلامی خوای لێ بێت ریز دەبەستن وەك ئیمامێك كە نمونە و سیمبولی هەژاران و نەداران و سەكۆیەكە بۆ رەنجەدەرانی نیشتمانی.\nئەم بۆنە پیرۆزە یەكیخستوین بۆ بەرەنگاربوونەوەی ئاڵەنگاری و ئاستەنگەكان كە وڵاتەكەمان و گەلەكەمان رووبەرووی دەبێتەوە لەم دۆخە زریاناوییەی ناوچەکەدا.\nپابەند و نزیك دەبین لە گەنجەكانمان و داواكاری و مافە رەواكانیان بە هەند وەردەگرین وەك چۆن پابەندین بە ئاسایش و ئارامی بۆ ئەوەی داواكاری هاووڵاتییەکانمان بەرەو بەدیهێنانی دادپەروەری و ژیانێكی شكۆمەند جێ بەجێ بكەین.\nلە چلەی شەهیدبوونی حسێن سەلامی خوای لێ بێت دەستی ھەموو ئەو کەسانە دەگوشین کە داوای چاكسازی دەکەن ھەروەھا دەستی گەنجەكانمانیش كە داوای مافەكانیان دەكەن و ئاڵای عێراق بەرز دەكەنەوە، دەستی هێزە ئەمنییەكانمان دەگوشین لە پارێزگاریكردن و بەرگریكردنیان لە دامەزراوە گشتی و تایبەتەكان.\nسەرۆك كۆمار جەختدەكاتەوە لەپێویستی راپێچكردنی تۆمەتبارانی تاوانەكانی داعش بۆ دادگای نێودەوڵەتی تایبەتمەند


سێ كەس بە تۆمەتی دزینی پاسیكل لە كەلار دەستگیركران – تۆڕی میدیایی خەڵک\nسێ كەس بە تۆمەتی دزینی پاسیكل لە كەلار دەستگیركران\n2019/07/01 - 10:51 AM\nپۆلیسی گەرمیان ڕایگەیاند، سێ كەسیان دەستگیركردووە، بە تۆمەتی دزینی پاسكیلی نوێژخوێنانی چەند گەڕەكێكی شارۆچكەی كەلار.\nلە ڕاگەیەندراوێكدا پۆلیسی گەرمیان نوسیویەتی”دوای ئەوەی چەندجارێك ئاگاداركراینەوە كە لەنێو مزگەوتەكانی گەڕەكی فەرمانبەران و خەباتی قەزای كەلار پاسكیلی نوێژخوێنانی مزگەوتەكەیان لەلایەن كەسانی نەناسراوەوە دەدزرێت. دوای چاودێری و بەدواداچون و سود وەرگرتن لەكامێرای چاودێری شەوی ڕابردوو پۆلیسی نەهێشتنی تاوانی گەرمیان توانیان دوو تۆمەتبار كە هەستاون بەدزینی باسكیلەكانیان و ئەوتۆمەتبارەش كە پاسكیلەكانی لێ كڕیون دەستگیربكات”.\nهەر لە ڕاگەیەندراوەكەدا هاتوە” دوای لێكۆڵینەوە لەگەڵیاندا دانیان بەتاوانەكەدا ناوەو بەوتەی خۆیان چەندحاڵەتێكی دزینی پاسكیلیان لەنێو مزگەوتەكانی قەزای كەلار ئەنجامداوە لەئێستادا بەبڕیاری دادوەرو بەپێی مادەی (٤٤٦ی س ) هەرسێ تۆمەتبار بەند كراون.”\nلە هەرێمی كوردستان بەكارهێنانی مادە هۆشبەرەكان زیاد دەكات\nكۆمسیۆنی هەڵبژاردنەكانی هەرێم ئاگاداری دانیشتوانی پشدەر دەكاتەوە


Diplomatic Magazine | لە ئەڵمانیا چی ڕوودەدات؟\nكودەتای كۆنزەرڤاتیڤ-لیبراڵ و فاشیستەكان لە تۆرینگن\nلە 27ی ئۆكتۆبەری 2019 هەڵبژاردنی هەرێمی تۆرینگن (تۆرینیا) لە ئەڵمانیای خۆرهەڵات كرا، تیایدا پارتی چەپ (Die Linke) توانی پلەى یەكەم بە ڕێژەى 32%، ببێتە براوەى هەڵبژاردنەكان؛ دووەم حزب، پارتی تازە دەركەوتووی "ئەڵتەرناتیڤ بۆ ئەڵمانیا" (AfD)، توانی پلەى دووەم بەڕێژەى 23% و پاشان پارتی كۆنزەرڤاتیڤەكان (یەكێتیی دیموكراتیی ئەڵمانیا-حزبەكەى ئەنگێلا مێركڵی ڕاوێژكاری ئەڵمانیا)، بگاتە پلەى سێیەم بەڕێژەى 23% و دواتر بە ڕیزبەندیی سۆسیال دیموكراتەكان 8.9% و سەوزەكان 5.6% و دیموكراتە ئازادەكان (نیۆلیبراڵەكان) بەڕێژەى 5.6% بێن.\nبەگوێرەى دەرەنجامی هەڵبژاردنەكان، پارتی چەپ دەبوو هاوپەیمانیی لەگەڵ هەردوو پارتی سۆسیال دیموكرات و سەوز پێكبهێنێت كە بەهاوپەیمانێتیی سوور-سوور-سەوز ناسراوە، و لە زۆر هەرێمی دیكەى ئەڵمانیادا ئەم هاوپەیمانێتییە هەیە، وەك براندنبورگ، هامبورگ، بەرلین، و برێمن. بۆدۆ ڕامیلۆڤ، لە پێنج ساڵی ڕابردوودا سەرۆكی هەرێمی تۆرینگن بووە و بەپێی هەموو ماددە دەستوورییەكان، دەتوانێت بۆ خولی دووەمیش ببێتەوە بە سەرۆك، و لەڕووی زۆرینەى هەڵبژاردنیشەوە، تەنها كاندید بوو مافی بوون بە سەرۆكی هەبوو.\nبۆ بوونەوەشی بە سەرۆك، پێویستی بە یەك دەنگی ئیزافیی هەبوو، ئەم دەنگە وایكرد كودەتای بەسەردا بكرێت و بەشێوەیەكی نهێنیی و ڕێككەوتنی ژێر بەژێری حزبەكەى مێركڵ و فاشیستەكان و لیبراڵەكان، تۆماس كەمەریش، كە بەگوێرەى مافی هەڵبژاردن، ئەو مافەى نەبوو ببێتە سەرۆك، بەنهێنیی هەڵبژێردرا و بە هاندانی فاشیستەكان بووە سەرۆكی هەرێمەكە، كە تەنها ڕێژەى دەنگەكانی سەدا 5 بوو، لەكاتێكدا بۆدۆ ڕامیلۆڤ سەدا 32. ئەمە چۆن ڕوویدا و چی بەدوای خۆیدا هێنا؟\nلاتان سەیر نەبێت ئەمجۆرە ساختەكاریی و كودەتایە لە ئەمریكاش بەشێوەیەكی هاوكات ڕوویدا، ئەویش لە هەرێمی ئیۆوا لە هەڵبژاردنی هەرێمەكەدا، لەكێبڕكێی نێوان پیتە بۆتیگیگ، بێرنی ساندەرس، جۆ بایدن و ئەلیزابێس وارن، ساندەر (لە دیموكراتەكان و ڕابەری بزووتنەوەى سۆسیالیزمی دیموكراتیی) بەگوێرەى دەنگەكان یەكەمی هەڵبژاردنەكە بوو، كەچی دەرەنجامەكان بۆ زیاتر لە 24 سەعات لە خەڵك شاردرابوونەوە و لەناكاو ڕاگەیەنرا كە پیتە بۆتیگیگ بەڕێژەى 0.1 لە ساندەرسی بردۆتەوە، لەكاتێكدا بەگوێرەى ژماردنەكانی ڕۆژی هەڵبژاردن ساندەرس بەڕێژەیەكی زۆر لەپێش بۆتیگیگەوە بوو. ئێستا كە بە ئاشكرا دوای دووبارە ژماردنەوە دەركەوت ساندەرس براوەی یەكەمە.\nبەهەرحاڵ، لە ئەمریكا داواكاریی بۆ ژماردنەوەی دەنگەكان لە هەڵكشاندابوو، لەلاكەى دیكەشەوە، ڕووداوەكەى ئەڵمانیا، تووڕەیی، ترس، تۆقین و نیگەرانیی گەورەى بەدوای خۆیدا هێنا و هەر سەعاتێك بەسەر ڕاگەیاندنی هەڵبژاردنەكەدا تێپەڕ نەببوو كە خەڵك لە سەرجەمی شارەكانی ئەڵمانیا دژی ئەم كودەتایە ڕژانە شەقامەكانەوە. خەڵك دەیانگوت ئەمەیە زەنگە مەترسییەكە!\nبۆ یەكەمجار، لە تۆرینگن پارتی ئەڵتەرناتیڤ بۆ ئەڵمانیا (ڕاستڕەوە توندڕەوە تازەكان) توانیویانە لەڕێگای دەستەواژەگەلی نازیی، ئامانجگەلی نازیی و میتۆدگەلی نازییەوە هەوادارانێكی زۆر بۆ خۆیان كۆبكەنەوە.\nهەموو حزبەكان لە تۆرینگن دەنگیان لە دەستداوە، جگە لە پارتی چەپ نەبێت، كە ڕێژەكەى بەڕادەیەك بە جێگیریی مابووەوە. بەڵام مقۆمقۆ و دەنگۆی ئەوەش هەیە كە لەناو ڕیزەكانی حزبەكەی مێركڵدا لەو هەرێمە هاوسۆزییەكی زۆر بۆ پارتە فاشیستییەكە هەیە. هەموو ئەمانە وەك دەنگۆ و تارمایی مابوونەوە تا ڕۆژی 5ی شوباتی 2020.\nبۆدۆ ڕامیلۆڤ، سەرەڕای حزبەكەى، بە شەخسییش لە پێنج ساڵی ڕابردوودا توانیبووی مەحبوبییەت بۆ حزبەكەى پەیدا بكات و بەگوێرەى ڕاپرسییەكی چەند ڕۆژی ڕابردوو، 81%ی كۆی دانیشتووانی هەرێمەكە پێیانوابووە ڕامیلۆڤ ڕۆڵێكی ئەرێنیی و گرنگی هەبووە، بەهەرحاڵ، ڕامیلۆڤ گوتارێكی نەرمی هەبووە و ئەم گوتارە نەرمەشی هەڵەی لە ستراتیژ و تاكتیكی حزبەكەدا دروستكردووە و بێ ئاگا، حزبە نازییەكە سەریهەڵداوەتەوە.\nلەلاكەى دیكەشەوە، پارتی ئەڵتەرناتیڤ بۆ ئەڵمانیا دووەم حزب بوو، چێژی لە سەركەوتنەكەى خۆى وەردەگرت كە گەیشتبووە 23.4%ی دەنگەكان و خاوەنی 22 كورسیی لە كۆی نەوەد كورسیی پەرلەمانی هەرێمەكە. سەرەڕای ئەوەش، هەموو پارتەكانی دیكە، گوتبوویان، هەرگیز، هەرگیز، هەرگیز، بیر لە هاوپەیمانیی و كاری پێكەوەیی لەگەڵ فاشیستەكاندا ناكەوە! كەواتە تەنها یەك ڕێگا هەبوو بۆ دەرچوون لەم قەیرانەی زەروورەتی یەك دەنگی زیاتر بۆ بۆدۆ ڕامیلۆڤ، ئەویش ئەوە بوو كە ڕامیلۆڤ دەتوانێت وەك پێشوو بە هاوپەیمانێتیی سوور-سوور-سەوز بەردەوام بێت، كە بەهاوپەیمانێتیی چەپەكان ناسراوە، وەك حكومەتێك كە لەكۆی دەنگی 50 كۆ 1، بە 50 دەتوانێت بڕوات. واتا، یەك دەنگ كەم لە بوون بە زۆرینەى حكومەت.\nمشتومڕی ئەوەش لە ئارادابوو ڕەنگ بوو دەنگێكی نیۆلیبراڵەكان یاخود كۆنزەرڤاتیڤەكان بۆ ڕامیلۆڤ بڕوات و ببێتە حكومەتی زۆرینە. لەهەر حاڵێكدا بێت، حكومەتێكی زۆرینەى موتڵەق نەدەبوو. بەڵام جگە لە ڕامیلۆڤیش، مەحاڵی مەحاڵ بوو هیچ كەسێكی دیكە بیر لە پێكهێنانی حكومەت بكاتەوە، چونكە ڕامیلۆڤ، بەگوێرەى دەنگەكان، و كورسییەكان، براوەى یەكەم و موتڵەقی پەرلەمانەكە بوو. لەپشتی ئەم دیمەنەوە، مانۆڕێكی دیكە بەنهێنیی دەهات و دەچوو. بانگ بۆ دەنگدانی نهێنیی كرابوو.\nلە یەكەم دەنگداندا هیچ كاندیدێك زۆرینەى نەبردەوە، لە دەنگدانی سێیەمدا، ئەو چاوەڕوان بوو دەنگدانەكە بباتەوە. پاشان لەناكاو، دژە-كاندیدێك بازی دایە ناو مەیدانەكە، كە بەگشتیی پێشتر ناسراو نەبوو، تۆماس كەمەریش، سەرۆكی فراكسیۆنی پارتی دیموكراتە ئازادەكان (نیۆلیبراڵەكان)، كە تەنها خاوەنی 5%ی دەنگەكان بوو، كە دەنگی حزبەكەى بەدەستهێنا، بەڵام لەم مانۆڕە نهێنییەدا ئەو بەتەنها نەبووە خاوەنی دەنگەكانی حزبەكەى، بەڵكو سەرجەمی ئەندامانی دووەم حزب، ئەڵتەرناتیڤ بۆ ئەڵمانیا دەنگەكانیان خستە گۆزەكەى ئەوەوە، و دواتر دەركەوت كە حزبەكەى مێركڵیش بەنهێنیی بەڵێنیان پێدابوو لە قۆناغی سێیەمی پرۆسەى دەنگدانەكەدا، دەنگ بەو دەدەن، كە لە ئەسڵدا دەبوو دەنگ نەدەن، چونكە بەگوێرەى پرۆسەكە، لە قۆناغی سێیەمدا، كورسییەكە بۆ ئەو كەسە یەكلایی دەبێتەوە كە خاوەن زۆرینەى پەرلەمانییە، ئەویش بۆدۆ ڕامیلۆڤ بوو، سەرۆكی پارتی چەپ.\nكەس چاوەڕوانیی ئەمەى نەكردبوو، نە سیاسییەكان، نە خەڵك و نە میدیاش. كەمەریش بە 45 دەنگ بەرانبەر بە 44 دەنگ، دەرچوو.\nلەگەڵ ڕاگەیاندنی دەرەنجامەكاندا، سەرجەمی كۆمەڵگا و میدیا و پارتەكان و سیاسییەكان تووشی شۆك بوون، چونكە لە دوای 1930ـەوە هیچ ڕووداوێكی لەم چەشنە ڕووینەدابوو، لە 1930 هیتلەر بە هەمان شێوە دەنگەكانی حزبەكەى خستبووە ناو سندووقی پارتی سەربەخۆ (لیبراڵەكانەوە)، چونكە پێیوابوو بەمجۆرە بەپشتگیریكردنی حكومەتێكی لاواز، خۆی دەتوانێت كۆنتڕۆڵی حكومەت بكات و لیبراڵەكانیشی وەك بووكەڵە بەكاردەهێنا.\nبۆیە ئەم دەستەواژەیە هەمیشە دروستە كە دەڵێت، ئەوانەى لەمێژووەوە فێرنابن، مەحكومن بە دووبارەكردنەوەى. ئەمە لە تۆرینگن بەهەمان پرۆسە و هەمان شێوە نەك لە 1930 بەڵكو لە 2020دا ڕوویداوە. ڕامیلۆڤ دەركرا! ئیتر وەك هەورە بروسكە ڕوون و ئاشكرایە لەناو ئەم حكومەتەدا، نەك بەشێوەیەكی ڕەسمیی، بەڵام ناڕاستەوخۆ پارتی ئەڵتەرناتیڤ بۆ ئەڵمانیا حوكمڕانیی دەكات و خاوەن مافی ڤیتۆی ڕەسمیی حكومیش دەبێت.\nتا ئێستا، لەدوای 1944ـەوە، وەك تابوویەك سەیردەكرا، كاری هاوبەش لەگەڵ فاشیستەكان بكرێت، بەڵام پارتەكەى مێركڵ، بەڕێژەى سەدیی، حزبی یەكەمی ئەڵمانیا، لەناوچەی هەرێمییدا، ئەم تابووەی شكاند بەهۆى كاری نەك ئاشكرا، بەڵكو نهێنیی و ڕەش لەگەڵ فاشیستەكاندا. تابوویەك كە شكا، پێكەوە نالێكێندرێتەوە. گۆزەیەك كە شكا، پارچەكانی بەیەكەوە ناچەسپێنرێنەوە. شتی دیكەش ڕوویاندا، كە دواتر باسی دەكەم.\nسەرۆك و ڕابەری ئەڵتەرناتیڤ بۆ ئەڵمانیا، لە بەرلین فووی بە كەڕەنای سەركەوتندا كرد: "دواجار ڕوون بووەوە لە ئەڵمانیا زۆرینەیەك، نەك تەنها لەسەر كاغەز، بەڵكو لە واقیعدا هەیە دژی باڵادەستیی و هەیمەنەى هاوپەیمانیی چەپەكان... دژی ئەوانەى بانگەشەى لەپیشەسازییخستن دەكەن، دژی ئەوانەى ڕقیان لە پیشەسازیی ئۆتۆمبیلە، دژی ئەوانەى هیستریای گۆڕانی كەش و هەوا بڵاو دەكەنەوە، هەروەها دژی باندەكانی بانگەشەكردن بۆ جێندەر و دژی توندوتیژییەكانی ئەنتیفا (بزووتنەوەى دژەفاشیستەكان)".\nهەر دەڵێی ساڵی 1930ـیە، لە هەرێمی تۆرینگن، "سەر سەوز" و بە گرد و دارستانە قیت و قۆز و سەرنجڕاكێشەكانییەوە، بە قەڵا سەرسامكەرە كۆنەكانی و شارە مێژووییەكانییەوە – ڤایمار، ئایزناخ، ئێرفورت، یەنا – كە ئەڵتەرناتیڤ بۆ ئەڵمانیا سەركەوتنی خۆى تۆمار دەكات، وەك چۆن هیتلەر بە هەمان ئەو كارەى لە 1930دا لە تۆرینگن كردبووی، سەرۆكی پارتە فاشیستەكە لە تۆرینگن، بیۆرن هۆیكە، بەدناو بەهۆى بڵاوكردنەوەى گوتاری ڕق، سوكایەتیكردن بە جولەكە، نكوڵیكردن لە هۆڵۆكۆست، جوێندان بە ئەفریقییەكان، هێرشكردنە سەر چەپەكان، دەهۆڵی سەركەوتنی دەكوتا. هەر ئەو كەسەى لە 2019دا نەك 1930، دەیگوت:\n"مەسیحییەت و جولەكایەتیی دوژمنی یەكترن. ئا لەبەرئەوەیە من لە زاراوەی ‘ئەوروپای مەسیحیی-جولەكەیی‘ تێناگەم". هەر ئەو كەسەى سەبارەت بە مۆنۆمێنتی قوربانیانی هۆڵۆكۆست لە بەرلین، دەیگوت: "ئێمە ئەڵمانەكا، ئێمەى گەل، تەنها گەلێكین لەسەر ئەم هەسارەیە مۆنۆمێنتی شەرمەزارییمان لەناو چەق و دڵی پایتەختەكەماندا بونیادناوە". ئینجا هۆیكە دەشیگوت: "من نامەوێت ئەڵمانیا تەنها خاوەن هەزار ساڵەیەكی ڕابردوو بێت. ئەڵمانیام دەوێت هەروەها خاوەن هەزار ساڵی داهاتووش بێت" (ئەوە هیتلەر بوو بەبەردوامیی باسی لە هەزار ساڵەى ڕایشی سێیەم دەكرد!).\nهۆیكە هەروەها بە ڕوانین لە داهاتووی حوكمڕانیی ئەڵتەرناتیڤ بۆ ئەڵمانیا، دەیگوت: "هەندێك ڕاستكردنەوە و چەند ڕیفۆرمێكی چكۆلە بەس نین، بەڵكو ئەڵمانیا بەشێوەیەكی چەسپیو گەرەنتیی ئەوە دەكات كە ئێمە بەدەقیقیی و بەشێوەیەكی بنچینەیی كاروباری شتەكان بەدەستەوە دەگرین. كاتێك گۆڕانكارییەكان ڕوویاندا، ئێمەی ئەڵمانەكان هەنگاوەكان تا نیوەى ڕێگا هەڵنانێین، بەڵكو خەیاڵ و بیركردنەوەى زبڵئاسای مۆدێرنیزم بەتەواویی هەڵدەگرین و لەناوی دەبەین". هەر هەمان كەس لە ساڵی ڕابردوودا لە چاوپێكەوتنی تەلەڤزیۆنیی "ZDF"دا كاتێك بەڕێوەبەری بەرنامە ڕەخنەى لێگرت، ئەویش ئاوا وەڵامی دایەوە: "دڵنیات دەكەمەوە ئەم ڕەفتارەت كۆمەڵە دەرەنجامێكی گەورەى بەدواوە دەبێت... لەوانەیە ڕۆژێك، لەم وڵاتەدا ببمە كەسێكی گرنگ و كەسایەتییەكی سیاسیی بەناوبانگ: ئەمەش ڕوودەدات. و ئەوسا هیوادارم لە پیشەكەتدا سەركەوتوو بیت".\nئیتر ڕێك هەڵسایە سەرپێ و ستۆدیۆی لە بەرنامەى ڕاستەوخۆ بەجێهێشت. دووبارە با ئەوەشتان بەبیر بهێنمەوە، لە مێژوودا یەكەم حكومەتی نازیی لە 1931، بە پشتیوانیكردنی حكومەتێكی لاوازی لیبراڵەكان لە 1930، دروستبوو، حكومەتی ساڵی 1931ی نازییەكان، دەروازەیەكی باشی پروپاگەندە بوو بۆ بەدەستەوەگرتنی دەسەڵات لەلایەن هیتلەرەوە لە 1933دا.\nتا ئێرە هەم لایەنی مێژوویی و هەم ڕووداوەكەى ئەم چەند ڕۆژەمان شیكردەوە. باشە ئەی چی ڕوویدا؟ ئایا خەڵك لە خوارەوەى كۆمەڵگا، بێدەسەڵات و ناچالاك تەنها لەماڵەوە دانیشت؟ نەخێر، یەك سەعات دوای هەڵبژاردنەكە، خەڵك لەسەرتاپای ئەڵمانیادا هاتە سەر شەقامەكان و داوای دەستبەجێ ڕووخاندنی ئەم حكومەتەیان كرد، یەك دەنگ دژی فاشیزم هاواریان دەكرد.\nدەرەنجامی ئەم بزووتنەوە جەماوەرییە ئەوە بوو، مێركڵ بە ڕەسمیی هاتە سەر خەت و گوتی هەرگیز ئەم پرۆسەیە قبوڵ ناكەین.\nسەرۆكی حزبی دیموكراتە ئازادەكان، كریستیان لیندنە، باسی لەوە كرد لە ئەگەری هەڵبژاردنی دووبارەدا، قبوڵی دەكات، سەرۆكی حزبەكەى مێركڵ، ئانەگرێت كرامپ-كارنباوە (ئاكاكا)، بە ڕەسمیی ڕەتیكردەوە، سەرۆكی پارتی كۆمەڵایەتیی مەسیحیی (پارتە دەستەخوشكەكەى مێركڵ لە هەرێمی باڤاریا) پاوڵ تسیملیك و سەرۆكی هەرێمی باڤاریا، مارك زۆیدەر، ڕەتیانكردەوە. لەژێر ئەم فشارانەدا، ئەمڕۆ تۆماس كەمەریش، سەرۆكی بەشێوەیەكی ساختە و فێڵبازانە هەڵبژێردراو، تەنها دوای 24 سەعات، دەستی لەكاركێشایەوە.\nبزووتنەوەی گەورەى جەماوەریی، ڕۆژی 15ی شوباتی 2020، لە سەرتاسەری ئەڵمانیا بەرەو شاری ئێرفورتی پایتەختی هەرێمی تۆرینگن مارش دەكات، و بەگوێرەى ڕاپرسیی دەزگای فۆرسا (دەزگای هەڵبژاردن)، پارتی چەپ ڕێژەى دەنگەكانی لە 32% بۆ 38% بەرز دەبێتەوە، حزبەكەى مێركڵ 10%ی دەنگەكانی لەدەستدەدات و پارتی نیۆلیبراڵەكانیش دادەبەزنە سەر 4% كە ئیتر دەچنە دەرەوەى بازنەى پەرلەمانییەوە. ڕووداوەكان خێران، و خێراتریش دەبن.


به‌غدادو هه‌ولێر ته‌واوكه‌ری یه‌كتر نه‌ك دژو ناحه‌ز\nله‌م ڕۆژانه‌دا دوو ساڵی ته‌واو تێپه‌ڕده‌بێت به‌سه‌ر پڕۆسه‌ی ڕیفراندۆمه‌كه‌ی 25 ئه‌یلولی ساڵی 2017دا،كه به‌داخه‌وه نه‌توانرا مه‌به‌ست و ئامانجه سه‌ره‌كیه‌كه‌ی ئه‌و پڕۆسه پیرۆزه وه‌دیبهێنرێت، له‌لایه‌ك به‌هۆی هۆكاری خودی ناوخۆیی و له‌لایه‌كی تریشه‌وه به‌هۆی هۆكاره بابه‌تیه ده‌ره‌كیه‌كان له‌ناوچه‌كه و دونیاشدا.\nلێره‌دا هیچ مه‌به‌ستمان نیه كه برینی ئه‌و پڕۆسه شكستخواردوه بوكلێنینه‌وه یان تۆمه‌ت بخه‌یه‌نه پاڵ هیچ سه‌ركرده و حیزبێكی سیاسی، هێنده‌ی مه‌به‌ستمانه كه له‌م یاده‌دا بیری هه‌موان بهێنینه‌وه به‌وه‌ی كه په‌ندێكی قوڵمان له‌و ڕۆژانه وه‌رگرتبێت و به‌سه‌ر كار و كرده‌وه و گوتارو هه‌ڵه و سۆزه‌كانماندا بچینه‌وه و پێ به هه‌ڵه و كه‌موكوڕیه‌كانی خۆمان بنێین و هه‌وڵی ڕاستكردنه‌وه‌شیان بده‌ین،نه‌ك هه‌ر سووربین له‌سه‌ر هه‌ڵه‌كانمان له تێڕاونینی بابه‌ته‌كه و خوێندنه‌وه و هه‌ڵسه‌نگاندنی هاوكێشه‌ی هێزه‌كان و هاوسه‌نگی دونیا و ناوچه‌كه‌ش له‌نێوان زلهێزه دونیایی و هه‌رێمیه‌كاندا و به‌هه‌مان شێوه‌ش هه‌ڵسه‌نگاندنێكی ڕاست و دروستیش بكه‌ین بۆ دۆخی سیاسی و ئابوری و ئه‌منی و كۆمه‌لاَیه‌تی ناوخۆی نێوماڵی كورد خۆشمان.\nمه‌سه‌له و پرسی سه‌ربه‌خۆیی و دامه‌زراندنی ده‌وڵه‌تی كوردی پڕۆسه و ئامانجێكه كه هیچ تاكێكی كورد له بیری ناكات و هه‌میشه خه‌ونێكی زیندووه له بیر و هزر و كرده‌وه و گوتاری ته‌واوی كورد زمانه‌كاندا، بۆیه هیچ كات ترسی له‌بیركردنی ئه‌و پرسه گرنگه ناكرێت ،هه‌ربۆیه‌ش په‌له‌كردن و ده‌ستبردن بۆی جارێكی دی به‌بێ ئاماده‌سازی ته‌واوه‌تی هیچ پێوست نیه و ده‌كرێت خه‌باتی ڕاستوڕه‌وان و پشوودرێژی شۆڕشگێڕانه‌ی كوردایه‌تی درێژه و به‌رده‌وامی پێبده‌ین بۆ وه‌ده‌ستهێنانی ئه‌و ئامانجه زۆر پیرۆزه‌مان له دۆخێكی گونجاو و له‌بارتردا كه هه‌موو هۆكاره ناوخۆیی و ده‌ره‌كیه‌كان پشتیوان بن نه‌ك دژ.\nله‌ئێستادا و دوای 2 ساڵ تێپه‌ڕبوون به‌سه‌ر ئه‌و نسكۆ كاتیه‌دا،هه‌ق وایه سه‌ركردایه‌تی سیاسی كورد و ته‌واوی حیزبه سیاسیه‌كان و داموده‌زگا و ئۆرگانه شه‌رعیه‌كانی حكومه‌تی هه‌رێم له‌سه‌رۆكایه‌تی هه‌رێم و په‌ڕله‌مان و حكومه‌تی كابینه‌ی نوێ،هه‌وڵی جدی بده‌ن بۆ چێكردنی پڕۆسه‌یه‌كی ئاشته‌وایی ناوخۆیی له‌كوردستان و یه‌كخستنی هه‌وڵ و گوتار و كرداره‌كان له‌به‌رامبه‌ر ئه‌م دۆخه نوێیه‌ی كه له‌پێشماندایه، له‌هه‌ڵبژاردنی ئه‌نجومه‌نی پارێزگاكان له عێراقدا له 1 نیسانی 2020 و چێكردنی پڕۆسه‌ی سه‌رژمێری گشتی له مانگی تشرینی یه‌كه‌می ساڵی ئاینده‌دا،كه بۆ كورد هه‌ردوو پڕۆسه‌كه گه‌لێك گرنگ و ژیارین و ناكرێت پشتگویێ بخرێن و به‌خه‌مساردیه‌وه لێیان بڕوانرێت به‌هۆی هه‌ندێك كێشه و ململانێی ناڕه‌وای سیاسیه‌وه وناوچه دابڕێنراوه‌كانی كوردستان و ماده‌ی 140ی ده‌ستور بكرێنه قۆچی قوربانی حه‌ز و ویسته حیزبیه ته‌سك و بچوكه‌كان.\nدواتریش هه‌قه ئه‌م هێز و توانا یه‌ك و یه‌كگرتوه‌ی كورد و هه‌رێمی كوردستان به ئاڕاسته‌ی به‌غداد هه‌نگاو بنێت و به‌هێزه‌وه بچێته سه‌ر مێزی گفتوگۆكان و ڕاست و دروستی كێشه كه‌ڵه‌كه‌بوه سیاسی و ئابوری و ئه‌منی و جوگرافی و ..هتد،له‌گه‌ڵ ده‌سه‌لاَتدارانی ناوه‌ند له به‌غداد گه‌نگه‌شه بكات بۆ گه‌یشتن به‌ڕێكه‌وتنێكی كۆنكرێتی له پێناو وه‌ده‌ستخستنی مافه ڕه‌واكانی گه‌له‌كه‌ماندا.چونكه ناكرێت میله‌ته‌كه‌مان هه‌میشه له دڵه‌ڕاوكێ و ترس و تۆقاندندا بژێت و هه‌ست به ئارامی و خۆشگوزه‌رانی نه‌كات و ولاَتیش هێواش هێواش به‌ره‌و دواوه بگه‌ڕێته‌وه به‌هۆی عینادی و غروری سیاسی سه‌ركرده‌كانه‌وه،میله‌تكه‌مان ناتوانێت تاسه‌ر به‌رگه‌ی برسێتی و نه‌بونی مووچه‌و وێران و كاولبوونی زیاتری ولاَت بگرێت،بۆیه ڕاستترین سیاسه‌ت و بیركردنه‌وه و پلان له‌م قۆناغه‌دا گه‌یشتنه به‌ڕێكه‌وتن له‌گه‌ڵ به‌غدادا و گه‌یشتنه به‌ڕێكه‌وتن له‌سه‌رهه‌موو مه‌سه‌له‌كانی هێزی پێشمه‌رگه و بودجه و ناردنی مووچه و مه‌له‌فی نه‌وت و ئه‌منی و ئه‌وانی تریش.\nپێویست ده‌كات به‌غداد و هه‌ولێر ببنه ته‌واوكه‌ری یه‌كتری نه‌ك دژو ناحه‌ز،چونكه به ته‌بایی و لێكتێگه‌یشتن ده‌توانرێت زۆر ئامانج و خواست و مافه‌كان وه‌ده‌ستبێنین نه‌ك به جه‌نگ و توندوتیژی ، به‌تایبه‌تیش كه له‌م قۆناغه‌دا ناوچه‌كه به‌عێراق و كوردستانیشه‌وه ڕووبه‌ڕووی ململانێ و ئاڵنگاری زۆر مه‌ترسیدار ده‌بنه‌وه له‌نێوان ولاَتانی ناوچه‌كه و ئه‌مریكا له‌لایه‌ك دژ به ئێران و هاوپه‌یمانه‌كانی‌له‌لایه‌كی تره‌وه،كه به‌داخه‌وه عێراق و كوردستانیش بیانه‌وێت یان نا بونه‌ته به‌شێك یان ڕاستتر بونه‌ته گۆڕه‌پانی سه‌ره‌كی یه‌كلاكردنه‌وه‌ی ئه‌و ململانێیانه، بۆیه ته‌نها به یه‌ك و یه‌كگرتوویی هه‌ولێر و به‌غداد ده‌توانرێت هه‌ڵوێستێكی هاوسه‌نگانه بگیرێته به‌ر و هه‌موان له‌شه‌ڕ و ماڵوێرانی و پڕیشكی ئه‌و ئاگره‌ی كه‌له‌به‌رده‌م قاپی عێراق و كوردستاندایه بپارێزێت .


زایینی: ٢١-١٢-٢٠١٥ - هەتاوی: ١٣٩٤/٠٩/٣٠ - ١٧:٥٦ تاران قه‌باره‌ی فۆنت:\nشەوی یەلدا، درێژترین شەوی ساڵ، بەپێی باوەڕی کۆنی کوردەکان و دانیشتوانی زاگرۆس، شەوی لەدایکبوونی میترایە کە لەو شەوەدا جوانچاکێک لە نێو ئەشکەوتە پیرۆزەکاندا لەدایک دەبێ و سەمبۆلی شەڕ و نەهامەتی لەنێو دەبا و خوێنی بەسەر دەشت و دەردا دەپڕژێ و ئاوەدانی و سەوزەڵانی لەکەناری ئاوە پیرۆزەکاندا سەر هەڵ دەدەن. هەروەها بەپێی هەندێک باوەڕ شەوی یەلدا شەوی شەڕی گەورە و چارەنووسسازی نێوان تاریکی و ڕووناهیە کە لە کۆتایی شەودا، ڕووناهی بە سەر تاریکیدا سەردەکەوێ.\nبۆ ئێمەی کوردیش لەم سەردەمانەدا کە شەڕێکی گەورەی نێوان شەڕەنگێزی و پاکی بەڕێوەیە، شەوی یەلدا شەوی لەدایکبوونی دوکتور قاسملووی نەمر مانا و واتایەکی دیکە دەبەخشێ.\nلە کومیسیۆنی ڕاگەیاندنی حیزبی دێموکراتەوە پیرۆزبایی شەوی یەلدا لە هەموو هاونیشتمانیانی کوردستان دەکەین.


کۆریای باکوور بەنھێنیی پەرە بە سیستمە مووشەکییەکانی دەدات\nرۆژنامەی (وۆڵ ستریت جۆرناڵ) لە راپۆرتێکیدا وێنەی چەند بنکەیەکی مووشەکیی کۆریای باکووری بڵاوکردوەتەوە و ئاماژە بەوە دەکات مووشەکەکان لە توانایاندایە بنکە سەربازییەکانی ئەمریکا بپێکن.\nوێنەی ئەو بنکە مووشەکییانەی کۆریای باکوور لە رێی کۆمپانیای (Planet Labs Inc)ەوە گیراون، کە لەلایەن پەیمانگای میدڵبۆری بۆ توێژینەوە نێودەوڵەتیەکان شیکردنەوەی بۆکراوە، بۆیاندەرکەوتووە ئەو بنکانە دەکەونە نزیک شاری ھامھوونی کۆریای باکوورەوە.\nوۆڵ ستریت جۆرناڵ ئاماژەی بەوەداوە، کۆریای باکوور لەو بنکانەوە لە توانایدایە مووشەکی بالیستیک دروستبکات و بنکە سەربازییەکانی ئەمریکا لە ئاسیای پێ بکاتە ئامانج، ھەروەھا لە تواناشیدایە مووشەکی دوورمەودا دروستبکات، کە لە توانایدایە ئامانجەکانی لە کیشوەری ئەمریکا بکاتە ئامانج.\nلە رێکەوتی ١٢ی حوزەیراندا، دۆناڵد ترامپ سەرۆکی ئەمریکا و کیم جۆنگ ئۆن سەرۆکی کۆریای باکوور لە سەنگاپورا کۆبوونەوە و لێکتێگەیشتنێکی ھاوبەشیان لەبارەی داماڵینی نیمچەدوورگەی کۆریا لە چەکی ئەتۆمی و بەرقەرارکردنی ئاشتیی ئیمزاکرد، بەڵام راپۆرتە ھەواڵییەکان ئاماژە بەوە دەکەن کۆریای باکوور بەنھێنی پەرە بە توانا مووشەکییەکانی خۆی دەدات.


حزبی سۆسیالیست داوای دانانی پارێزگارێكی كورد ده‌كات\nکانونی یەکەم 31, 2018\nرۆژی یەکشەممە رێکەوتی ۳۰یكانونی یه‌كه‌می ۲۰۱٨ حزبە کوردستانییەکانی شاری کەرکووک لەسەر داوای ئەنجومەنی سەرکردایەتی کەرکووک - گەرمیانی پ.د.ك لە شاری هەولێر کۆبوونەوە.\nمامۆستا ڕه‌سوڵ ڕه‌ئوف، به‌رپرسی مه‌ڵبه‌ندی كه‌ركوكی حزبی سۆسیالیست دیموكراتی كوردستان به جه‌ماوه‌رنیوزی ڕاگه‌یاند وه‌ك حزبی سۆسیالیست هه‌موو هه‌وڵێكمان بۆ ئاسیكردنه‌وه‌ی دۆخی كه‌ركوكه به به دانانی پاڕێزگارێكی كورد.\nوتیشی وه‌ك حزبی سۆسیالیست هه‌موو كات هه‌وڵی ئه‌وه‌مانداوه ئه‌و لایه‌نانه‌ی كه ناكۆكن لێكیان نزیكبكه‌ینه‌وه، داواشمان كردووه ململانیه‌كانی هه‌رێم و به‌غداد نه‌گوازرێته‌وه بۆ بۆ كه‌ركوك ئه‌وه‌ی ڕویداوه له كه‌ركوك كورد زیانمه‌ند بووه و عه‌ره‌به‌كان پله و پۆسته باڵاكانیان بۆخۆیان بردووه.\nبه‌رپرسی مه‌ڵبه‌ندی كه‌ركوكی حزبی سۆسیالیست هێمای بۆ ئه‌وه كرد به‌لامانه‌وه سه‌یره پارتی و یه‌كێتی ئاماده نین له‌سه‌ر كه‌سێك ڕێكبكه‌ون بۆ پارێزگاری كه‌ركوك ، به‌ڵام پێكه‌وه ڕێكده‌كه‌ون له پێكهێنانی حكومه‌تدا.\nوتیشی ئه‌وه‌ی ئێمه داوای ده‌كه‌ین ئاسایكردنه‌وه‌ی دۆخی كه‌ركوكه و ده‌سه‌ڵاتی مه‌ده‌نی بۆ بگه‌ڕێته‌وه له كارنامه‌ی سه‌رۆك وه‌زیرانی عێراق عادل عه‌بدولمه‌هدی هاتووه نابێت له هیچ شارێك ده‌سه‌ڵاتی سه‌ربازی بونی هه‌بێت، بۆیه ناكرێت كه‌ركوك ده‌سه‌ڵاتی سه‌ربازی حكومی بكات.\nمامۆستا ڕه‌سوڵ ئه‌وه‌ی خسته‌ڕوو وه‌ك حزبی سۆسیالیست به‌لامانه‌وه گرنگ نییه كێ ده‌بێت به پارێزگار گرنگه ئه‌و كه‌سه‌ی كه ده‌بێته پارێزگار هه‌موو حزبه‌كان پشتیوانی لێبكه‌ن بۆ ئه‌وه‌ی سه‌ركه‌وتووبێت وه‌ك حزبی سۆسیالیستیش پاڵپشتی ته‌واوی ده‌كه‌ین له‌سه‌ر خستنی كاره‌كانی.\nمامۆستا ڕه‌سوڵ ئاماژه‌ی بۆ ئه‌وه كرد به‌رپرسیاریه‌تی گه‌وره ده‌كه‌وێته ئه‌ستۆی یه‌كێتی و پارتی ، چونكه ئه‌وان خاوه‌ن ده‌سه‌ڵات و هێزن ، پێویسته ئه‌م دۆخه‌ی كه‌ركوك به‌و شێوه‌یه نه‌هێڵرێته‌وه، چونكه كه‌ركوك قوربانی گه‌وره‌ی له پێناودا دراوه.\nوتیشی خاڵی گومورگی دانراوه له نێوان كه‌ركوك و هه‌ولێر و سلێمانی بۆ جیاكردنه‌وه‌ی كه‌ركوك له هه‌رێمی كوردستان له ئێستادا نرخی شتومه‌ك له كه‌ركوك له ته‌واوی شاره‌كانی تری عێراق گرانتره ئه‌م خاڵی گومورگیانه ڕووی سیاسی و ئابووری هه‌یه ، پێویسته په‌له بكرێت له دانانی پارێزگارێك و كۆتایپێهێنانی حكومی سه‌ربازی له پارێزگای كه‌ركوك.\nده‌قی ڕاگه‌یه‌نراوی كۆبونه‌وه‌ی لایه‌نه سیاسییه‌كانی كه‌ركوك:\nلە ئەنجامی گفتوگۆ و راگۆرینەوە ئەم خالانەی لای خوارەوە دەرئەنجامی کۆبوونەوەکە بوو:\n۱- ئاسایی کردنەوەی بارودۆخی سیاسی و ئەمنی و ئیداری شاری کەرکووک و رادەست کردنەوەی بە کەرکووکییەکان .\n۲- داوا دەکەین ئەو بارە سەربازییەی سەر شارەکە هەلبگیرێت .\n۳- کۆبوونەوە داوا دەکات دادگای کەرکووک لە کاروباری سیاسییەوە تێوە نەگلێت بە نموونە لە کەیسی سەرۆکی ئەنجومەنی پارێزگای کەرکووک .\nحزب و لایەنە سیاسییە کوردستانییەکانی شاری کەرکووک:\nحزبی زەحمەت کێشانی کوردستان\nحزبی شوعی کوردستان\nبزوتنەوەی دیموکراتی گەلی کوردستان


18 مۆدێلی قژی بەڕۆژ بۆ منداڵان بەشی2 | کانیاو | دیزاینەرێکە تایبەت، بۆ ستایلی تۆ\nڕێنمایی کڕین و ڕاگرتنی جل‌و بەرگ\nستایلی خاتوونه کان\nپاراستن و جوانی قژ و ڕیش\nپاراستن و جوانی نینۆک\nبراند و دیزاینەرەکان\nعەتر و بۆن\n18 مۆدێلی قژی بەڕۆژ بۆ منداڵان بەشی2\nلە بابەتی پێشوودا واتا ناساندنی 18 مۆدێلی قژی بەڕۆژ بۆ منداڵان بەشی1, 8 مۆدێلی بەکەڵک لەم 18 مۆدێلە باس بکەین. لەم بابەتەدا گەرەکمانە 10 مۆدێلی دیکەتان لە 18 مۆدێلی قژی بەڕۆژ بۆ منداڵان بۆ باس بکەن کە بە دڵنیایەوە هەر دایک و باوکیک دەبێت ئەم مۆدێلانە بناسێت. بە ناسینی ئەم مۆدێلانە دەتوانن لە زووترین کاتدا منداڵەکەتان بڕازێننەوە.\nمۆدێلی قژی بلیمەت\nئەم مۆدێلە سادە بخەنە جێی مۆدێلە قژە ئاسایەکان. بۆ قژە درێژەکان لەبەر ئەوە کە ئەم مۆدێلە لەسەر شان کۆی دەکاتەوە زۆر گونجاوە. هەر بەشێکی بە کەژێک توند ببەستن، بەڵام لە دەوری ئاخریدا نیوەی قژەکە بێننە دەرەوە با ئەڵقەیەک دروست بێت. ئێوە دەتوانن ئەڵقەکە بە دەور خۆیدا بپێچن با قژە شلەکان بێنە سەرۆ. ئەڵقەی تەنگ‌تر زۆرتر دەمێنێتەوە، کەوایە دەتوانن ئەڵقەکە چکولەتر بکەنەوە.\nمۆدێلی قژی پیاوی تووڕە\nقژی کوڕەکەتان لە سەرەوە کەمێک درێژتر ڕابگرن با بتوانن ئەم مۆدێلە شازە دروست بکەن. ڕواڵەتی کلاسیک بۆ هەمووکەس دەبێت و زەحمەتی زۆر نیە. بە سادەیی کەمێک ئاو و سپرێی بدەن لە قژی و بە شانەیەک لایدەن و قەراغەکانی بەرن بۆ دواوە. لەم مۆدێلەدا نابێت قژ بۆ خوارۆ شانە بکەن، بەڵکو دەبێت بۆ قەراغەکان و دواوە بێت با کەمێک بەرزۆ بێت و تەخت نەبێت. دیسان کەمێک پژێنکە یان سپرێی لێ‌بدەن با باش‌تر بێستێت.\nمۆدێلی قژی گوڵدار\nسادەترین و خێراترین ڕێگا بۆ دروست کردنی قژی کچەکان چیە؟ گیرە قژێکی زۆر گەورە کە گوڵێکی پێوە بێت. ئەم کارە وەکوو سووراوی لێوی سوور وایە بۆ ئەو کاتەی کە زۆر هیلاکن. لەبەر ئەوەی کە سەرنجەکان بۆ خۆی ڕادەکێشێت. ئەگەر هیلاکن و بۆتان ناکرێت بیڕازیننۆ، تەنیا تێل یان گیرە سەرێکی لێبدەن و کەسێش نازانێت. بۆ ئەو قژانە کە لە دواوە کۆنابنۆ، ئکسسوارتەکان زۆر باشن. لە ڕۆژدا هەرکات توانیتان بەشێکی قژی لوول کەن با جوان‌تر بێت.\nمۆدێلی قژی ڕفێق\nبەشێکی کەمی قژی کوڕەکەتان لوولە؟ ئەم مۆدێلە، کوڕەکەتان جوانکیلە دەردەخات. قژی بەر تەوێڵ لابدەن و تەنیا بەقەد چەند قامک سەر برۆکان کوڵ بکەنەوە. قەراغەکانی ئەم مۆدێلە لە گوێچکەکان بەرزترە و هەتا دەچێتە دواترەوە، بەرزتر دەبێتەوە. لەم مۆدێلەدا ماوەیەکی زۆرتر دەتوانن منداڵەکەتان نەبەن بۆ سەرتاشخانە. ئەم مودێلە لە کاتێکدا کە قژەکان گەورەتریش دەبن جوان‌تر دەبێت.\nمۆدێلی مۆدی ڕۆژ\nبۆ قژە سافەکان کە حاڵەت ناگرن بە هیچ مۆدێلێک ناوێستن، ئەم مۆدێلە زۆر باشە. درێژی قژ هەتا ژێر چەناکە و چەتری بوون لە ژوور برۆکان بێ‌ئەوە کە لە ئکسسوارت کەڵک بگیرێت، زۆر تایبەتی دەکات. هەر کاتیش پێتان خۆش بێت دەتوانن بۆ کایە یان وەرزش چەتریەکەی لابەن و بە گیرە یان تێل بیبەستن. بەم شێوەیە سەرنجڕاکێشی مۆدێلەکە زۆرتریش دەبێت بێ ئەوە کە لە شتێکی زۆر کەڵکتان گرتبێت.\nمۆدێلی قژی تاڵە زیندوەکان\nئەم مۆدێلە قژەی ڕوولە سەرۆ بۆ منداڵە ناسک و نازدارەکان نابێت. ئەگەر منداڵەکەتان حەز ئەکا لە حەمامدا کایە بە قژی بکات، ئەم مۆدێلە بۆ ئەو دەبێت. زۆر سادە بە دەلاکەکە بڵێن کە قەراغەکانی کورت بکاتەوە و سەرۆی بەرز کاتەوە. دەبێت لە ژێلێکی قەوی کەڵک بگرن و بە دەست تاڵە قژەکان بەرزکەنەوە، هەتا ڕێک بێستن. بۆ ئەو ڕۆژانەش کە هەست بە بێ‌تاقەتی دەکات و قژی دروست ناکات کڵاو بکەنە سەری.\nمۆدێلی قژی تازەکار\nکێ دەڵێت مۆدێلی باب تەنیا بۆ دایکەکان دەبێت؟ ئێمە پێمان وایە کە ئەم مۆدێلە کلاسیکە بۆ تەواوی تەمەنەکان، بەتایبەت کچەکان دەبێت. ئەوەی کە هەتا ژێر چەناکە دێت سادە و جوانە و پێویستی بە حاڵەتێکی تایبەت نیە. ئەم مۆدێلە بۆ تەواوی قژەکان دەبێت و بەتایبەت کاتێک کە بە ئکسسوارتێکی جوانکیلە ڕازابێتەوە زۆر شازتر دەبێت. ئێمە پێمان وایە کە لوول کردن و ئەتۆ کردنی قەراغی قژ سەرنجڕاکێش‌تری دەکات. دەتوانن بە گوڵێک کە خۆتان دروستی دەکەن یان گوڵێکی ئامادە زیاتر بیڕازێننەوە. هەروەها دەتوانن بە شتی دیکە وەکو بەردی جوان یان ئکسسوارتی دیکە زۆرتر قژەسەری منداڵەکەتان بڕازێننەوە و کەسایەتی منداڵەکەتان بخەنە بەرچاو.\nمۆدێلی قژی سەرەتایی\nگەرەکتانە بۆ یەکەمجار قژی منداڵەکەتان کورت بکەنەوە؟ ئەم مۆدێلە دەتوانێت بۆ دەست‌پێکردنی دەلاکەکە ئایدیایەکی باش بێت. قەراغەکانی کەمێک کورت کەنەوە و سەرۆی ئەوەندە درێژ بێت کە بتوانێت لای بدات. بەڵام نابێت ئەوەندە زۆر بێت کە بشێوێت و ناحەز بێت. ئەگەر گەرەکتانە لە یەکەمجاردا بە دڵنیایی و بێ نیگەرانی قژی منداڵەکەتان کورت بکەنەوە ئەم مۆدێلە هەنگاوێکی باشە. زۆر بە سادەیی کاتێک کە هێشتا تەڕە بۆ دواوە شانەی کەن. بەم شێوەیە کاتێک کە وشک بێتەوە هەروەها دەوێستێت. ئەگەر دەزانن کە لە کاتی کایە کردن لەوانەیە قژەسەری تێکبچێت، دەتوانن لە پژێنەک یان سپرێی کەڵک بگرن.\nمۆدێلی قژی دڵخوازی مامۆستا\nئەم مۆدێلە سادە کەمێک کۆنە و لە ساڵەکانی 1980 کەڵکی لێدەگیرا. کاتێک بۆ لوول کردنی قژ درەنگە و منداڵەکەتان دەیەوێت جیاواز بێت، تێل تاقی بکەنەوە. زۆر سادە بە ئەتۆی قژ و شانە کۆتایی قژی ڕووبە دەرەوە و سەرۆ حاڵەت بدەن. ئەمە بۆ کاتێک دەبێت کە درێژایی قژ هەتا سەرشان یان کورت‌تر بێت. لەبەر ئەوە کە قژە درێژەکان حەزئەکەن بێنە خوارۆ و ئەوەندە ڕاگیر ناکرێن. دەتوانن بە تێلێکی پانی ڕۆشن قژی منداڵەکەتان ڕاگیر بکەن کە بیری ڕاربردوومان دەخاتەوە.\nمۆدێلی قژی گاڵتەی پۆل\nئەم مۆدێلە کە شێوەی (پولەکانی سەرەتایی) هەیە، مۆدێلێکی کلاسیکە و دەتوانێت بە کەمێک ژێل شێوازی جیاواز بەخۆی بگرێت. ئەگەر کوڕەکەتان گەرەکیەتی قژی زۆرتر درێژ بکات ئەم مۆدێلە گونجاوە. هەرکات بەشی سەرەوەی سەر، قژی زۆرتر بێت دەتوانن ئەم مۆدێلە دروست بکەن. بەقەد دنکە نۆکێک ژێل بدەن لە دەستان و قامکەکان‌تان جۆرێک بهێنن بە قژی منداڵەکەدا کە زۆرتری ژێلەکە بچێت لە نووکی مووەکانیەوە.\nئێستا کە 18 مۆدێلی جوانکیلەی قژ بۆ ڕازاندنەوەی منداڵەکەتان ناسی، جوان سەرنجی منداڵەکەتان بدەن. بزانن کام مۆدێل بۆ منداڵەکەی ئێوە دەبێت و بەو مۆدێلە مندالەکەتان شازتر کەن. ئەتوانن ئێوەش مۆدەلکەنی دیکە بە کانیاو بناسێنن؟\n18 مۆدێلی قژی بەڕۆژ بۆ منداڵان بەشی1\nساف کردنی قژ لە ماڵۆ بێ ئەتۆی موو\nوتارەکانی دیکە لەم بابەتە\nئه‌یلول 23, 2019\nشۆردن و پارێزگاری لە جل و بەرگی ڕەش\nئاب 28, 2019\nترێندەکانی مۆدی بەهار و هاوینی 2019\nئاب 12, 2019\nهەڵبژاردنی ئەڵقەی گونجاو بۆ دەست و قامکەی ئێوە\nته‌مموز 24, 2019\nفرێمی گونجاو بۆ دەمووچاوی خۆمان\nسەرنج‌ڕاکێش‌ترین شێوازی مکیاج بۆ پێستە تاریکەکان کامەیە؟\nنیسان 4, 2019\nچۆن لە پێستی چەور ڕزگار بین؟\nنیسان 6, 2019\nچۆن بۆی عەترەکەمان زۆرتر بڵاو بێتەوە؟\nئه‌یلول 4, 2019\nڕێنومایی بۆ پارێزگاری لە پێست بە شێوەی ڕۆژانە\nئه‌یلول 30, 2019\nناسینەوەی عەتری ڕەسەن و ساختەیی\nئاب 26, 2019\nبۆیەی نینۆک چۆن خێرا وشک کەینەوە؟\nئه‌یلول 25, 2019\nچۆن ستایلی وەرزشی‌مان ببێت؟\nئه‌یلول 11, 2019\nخاڵە گرنگەکان بۆ تەندروستی نینۆک بناسین\nئه‌یلول 9, 2019\nشاز بون 27\nستایلی پیاوان 8\nڕێنمایی کڕین و ڕاگرتنی جل‌و بەرگ 6\nستایلی خاتوونه کان 5\nستایلی منداڵان 4\nپاراستنی پێست 8\nپاراستن و جوانی قژ و ڕیش 6\nپاراستن و جوانی نینۆک 5\nشێوازەکانی مکیاج 4\nعەتر و بۆن 6\nجیهانی مۆد 5\nبراند و دیزاینەرەکان 5\nڵایف ستایل 5\nشێوازی جل و بەرگی دایک و مندال بۆ میوانی\nکرێمە دژەخۆرەکان بۆ جۆرەکانی پێست\nبەسەرهاتی گۆڤاری کانیاو\nدەرمانی خۆماڵی بۆ دەستە وشک و زبرەکان\nته‌مموز 3, 2019\nمێرلین مۆنرۆ بە کام شێوە جوانکاری دەکرد؟\nپێک‌خستنی جانتا و پێڵاو بۆ خاتوونە خۆش زەوقەکان\nنیسان 20, 2019\nئێشی پشت و ڕاهێنانی سادە و کاریگەر بۆ کەم و چاک کردنەوەی\nته‌مموز 22, 2019\nئازار 14, 2019\nجۆری کڵاوەکانی پیاوانە بناسین\nگۆڤاری ئینتەرنێتی کانیاو لە ساڵی ٢٠١٩ی زایینی‌دا چالاکی خۆی دەست پێ‌دەکات. ئامانجی کانیاو لە چالاکی خۆی بەس کار کردن وەکو ماڵپەڕێکی ئاسایی نیە. بەڵکو کانیاو هەموو هێزی خۆی دادەنێت کە ببێتە دەسپێکی جووڵەیەکی کۆمەڵایەتی. جووڵە و حەرەکە بەرەو زانیاری‌و جیهانی نوێ. بۆیە کانیاو یەکەم چالاکی خۆی لە بواری مۆد و دونیای بەرینی فاشن و جل‌و بەرگ دەست پێکرد. بۆ ئەوەی هەموو تاکێکی کۆمەڵگا بتوانێ بە ئاگاداریەوە جل لەبەر بکات. ئێمە لێرەین تا بڵێین ستایلی شیاو بە مانای پارەی زۆر نیە. لە کانیاو هەموو ڕۆژێک دەتوانن وتاری نوێ بخوێننەوە. کانیاو بۆ خاتوونەکان، پیاوان، گەنجەکان و هەموو خەڵکی کورد زمان گونجاوە.\nپاراستن و جوانی قژ و ڕیش (6)\nپاراستن و جوانی نینۆک (5)\nپاراستنی پێست (8)\nشێوازەکانی مکیاج (4)\nجیهانی مۆد (5)\nبراند و دیزاینەرەکان (5)\nشاز بون (27)\nڕێنمایی کڕین و ڕاگرتنی جل‌و بەرگ (6)\nستایلی پیاوان (8)\nستایلی خاتوونه کان (5)\nستایلی منداڵان (4)\nعەتر و بۆن (6)\nڵایف ستایل (5)\nنوێ ترین بەرهەمەکان\nئێوە دەتوانن ببنه ئەندامی هەڤاڵ‌نامەی کانیاو و یەکەم کەس بن که له نوێ ترین وتارەکانی کانیاو ئاگادار دەبنەوە\n© هەموو مافەکانی پارێزراوە بۆ کانیاو


حکومەتی فەڕەنسا چارەسەری گرفتی کەم ئاوی گوندێکی کاکەییەکان لە پارێزگای هەڵەبجە دەکات\nلەسەر ئەرکی حکومەتی فەڕەنسا بە ئامانجی گرنگی دان بە پێکهاتەکان و نیشتەجێ بوونیان لە ناوچەکانی خۆیان، پڕۆژەیەکی ئاوی درێژخایەن بۆ دانیشتوانی گوندی هاوار کە کاکەیی و خاوەن ئاینی جیاوازی خۆیانن کرایەوە، پڕۆژەکە ئاو بۆ 73 ماڵی کاکەیی نشین لە گوندی هاوار دابین دەکات.\nحکومەتی فەڕەنسا دەڵێت پشتگیر و پشتیوانی پێکهاتە ئاینیە جیاوازەکان دەبێت لە پارێزگای هەڵەبجە لە پێناو مانەوەیاندا لە زێدی خۆیان کە لە ساڵانی 2000 بۆ2003 لەلایەن گروپە ئاینیە توندڕەوەکان بە تایبەتر گروپی ئەنسار ئیسلام گوندەکەیان پێ چۆڵکراوە.\nلۆرا بە نوێنەرایەتی ڕێکخراوی سۆڵیداریەتی نێودەوڵەتی کە ڕێکخراوێکی مەدەنی فەڕەنسیە ڕایگەیاند، لە ساڵی 2017وە لە هەرێمی کوردستانین و خزمەت دەکەین بەتایبەت بە پێکهاتەکان، پڕۆژەکە پێکهاتووە لە بیرێکی گەورەی 250 مەتر قوڵ و خەزانێکی گەورە ئاو و دابەشکردنی تۆڕی ئاو بۆ کاکەییەکان کە خاوەن ئاین و سرودی ئاینی تایبەت بەخۆیانن و لە هەڵەبجە دەژین.\nهیجرا ئەنجومەنی گوندی هاوار ڕایگەیاند ئەم پڕۆژەیە زۆر گرنگە بۆ گوندەکەمان، سوپاسی حکومەتی فەرەنسا دەکەین، ئاومان نەبوو بۆ خواردن، ئاوی باخەکەمان بەکاردەهێنا، لە بەر بێ ئاوی گوندەکەمان چۆڵ دەبوو ئێستا 73 ماڵ لە گوندەکە ئاوەدان کراونەتەوە هەموویان کاکەیین.\nگوندەکە تا ئێستا قوتابخانە و بنکەی تەندروستی تێدا نیە، ڕێگای قیرتاوی گوندەکە بە چەند گوندێکدا تێپەڕ بووە تا بەدووری دوو کیلۆمەتر لە گوندەکانی هاوار و هەوارە کۆن و دەرەتفێ کۆتایی هاتووە کە هەرسێ گوندەکە کاکەیین، ئازاد تۆفیق پارێزگاری هەڵەبجە دەڵێت هەوڵ دەدەین ئەو کێشەی قیرتاوە چارەسەر بکەین.\nکاکەییەکان پێکهاتەیەکی ئاینین لە هەڵەبجە و پەیڕەوی ئاینی یارسانن، ئەوان ئاینەکەیان جیاوازە لە خەڵکی هەڵەبجە، لە ئێستادا بە شێکیان لە سەنتەری هەڵەبجە نیشتەجێن و بەشێکی دیکەیان لە گوندەکانی هاوار و هەوارە کۆن و دەرەتفێنن ، ئەوان تا ئێستا هیچ بەرکەوتنێکی ئاینیان لەگەڵ پەیڕەوکارانی ئاینی ئیسلام نەبووە، بەڵکو بە پێکەوەییان سیمایەکی شارستانی ئاینیان بە هەڵەبجە بەخشیووە.\nچارەسەرکردنی گرفتی کەم ئاوی بۆ کاکەییەکانی هەڵەبجە\nفەرمانبەرانی هەڵەبجە بەهۆی دواکەوتنی موچەکانیانەوە بایکۆتی دەوام دەکەن\nهۆشداری لە بڵاوبوونەوەی مادە هۆشبەرەکان و مەترسیەکانی لەسەر هەرێمی کوردستان لە ئایندەدا دەدرێت


فۆڕمی تۆمارکردنی بابەت | ڕێجیمی (الدکتورة سمر العمریطي) ناسراو بە ڕێجیمی تیکەوئاو\nڕێجیمی (الدکتورة سمر العمریطي) ناسراو بە ڕێجیمی تیکەوئاو. کە تایبەتە بە دابەزاندن و بچوک بونەوەی ورگ نەک تەنها بۆ دابەزاندنی کێش، ئەم ڕێجیمە پێکهاتووە لە (ئاو + چەند تیکەیەک) هەموو دوو سەعات جارێک. هەروەها پابەندبونە بەو کاتەی یەکەم ژەم دەخورێت لە ڕۆژێکداو کەی ژەمی کۆتایی دەخوات، بەو واتایەی ئەگەر سەعات (8) ی بەیانی یەکەم ژەم بخوات دەبێت سەعات (8)ی ئێوارە کۆتایەمین ژەمی بخوات، کەواتە دەبێت لە شەوو ڕۆژێکدا شەش ژەم بخوات نەک زیاتر، بەم شێوەیەی خواروە. کاتژمێر 8 ی بەیانی یەک پەرداخ ئاو + نیونان + کەوچکێک هەنگوین. کاتژمێر 10 ی بەیانی پەرداخێک ئاو+ (مۆز یا سێو یا پرتەقاڵ) کاتژمێر 12 ی نیوەڕۆ پەرداخێک ئاو+ پەرداخێک ماست کاتژمێر 2 ی پاش نیوەڕۆ پەرداخێک ئاو+ (ماسیەکی قتو بێ ڕۆن یا چارەکە فڕوجێکی کوڵاو یا دووهێلکەی کوڵاو بەبێ نان) کاتژمێر 4 ی پاش نیوەڕۆ یەرداخێک ئاو + نیو نان + کەوچکێک پەنیری سپی. کاتژمێر 6 ی ئێوارە پەرداخێک ئاو + سێوێک کاتژمێر 8 ی شەو پەرداخێک ئاو + یەک پەتاتەی کوڵاو بەبێ خوێ + زەڵاتە بەبێ خوێ. ئەم بەرنامەخۆراکیە بۆ چەند هەفتەیەک دووبارەدەکرێتەوە، پاش ئەوە بە شێوەیەکت بەرچاو کاریگەریەکانی دەبینرێت. وەرگێڕ / #زریان سەرچناری# 2014


July 13, 2018 Mamlê\nJuly 6, 2018 Mamlê\nJune 9, 2018 Mamlê\nJune 6, 2018 Mamlê\nJune 3, 2018 Mamlê\nئەمڕۆ ١٢ی جۆزەردان ڕۆژی لەدایکبوونی ماملێ‌یە\nJune 2, 2018 Mamlê\nنەوەد و سێ ساڵ پێش ئێستا، لە ڕۆژێکی وەک ئەمڕۆدا دا (١٢ی جۆزەردانی ١٣٠٤ یا 2.06.1925) هونەرمەندی کورد محەممەد ماملێ لە گەڕەکی خڕێی شاری مەهاباد لە بنەماڵەیەکی مامناوەندی و هونەرمەند لە دایک بوو. باوکی بەڕێزیان، سەعید ماملێ، یەک لە هونەرمەندانی سەردەمی خۆی بووە. تێکەڵاوی زۆریان لەگەڵ مامۆستا وەفایی بووەتە هۆی ئافراندنی چەند بەرهەمێک کە بە…


كەیسی گیراوانی بادینان‌و دەسەڵاتی دادوەریی\nكەیسی دەستگیركراوەكانی بادینان دەسەڵاتی دادوەریی لە هەرێمی كوردستان خستوەتە بەردەم بەرپرسیارێتییەكەی نوێوە، ئەنجومەنی دادوەریی لەبەرامبەر بڕیاری پێشوەختەی مەسرور بارزانی لەدژی گیراوان بێدەنگی هەڵبژارد، بەڵام لە قسەی پاشوەختەی رێواز فایەقی سەرۆكی پەرلەمان بێدەنگ نەبوو، دەسەڵاتی دادوەریی كێیە ؟ چۆن دابەشبووە بەسەر حزبەكاندا ؟ چۆن بێلایەنی خۆی لە كەیسی گیراوانی بادیناناندا دەسەلمێنێت؟ وردەكاری زیاتر لەم راپۆرتەدا.\nدادگا لەنێوان مەسرور بارزانی‌و رێواز فایەقدا\nبەرلەوەی دادگا بڕیاری خۆی لەبارەی كەیسی دەستگیركراوانی بادینان یەكلابكاتەوە، رۆژی 10ی ئەم مانگە مەسرور بارزانی سەرۆكی حكومەتی هەرێمی كوردستان لە كۆنگرەیەكی رۆژنامەوانیدا وتی:" هەندێك لە گیراوانی بادینان رۆژنامەنوس نین، سیخوڕن‌و هەوڵی هێرشكردن‌و تەقینەوەیان داوە".\nئەم قسەی مەسرور بارزانی وەكو دەستوەردانی پێشوەختە لە بڕیاری دادگا لێكدرایەوە، بەڵام ئەنجومەنی دادوەریی وەكو دەسەڵاتێكی سەربەخۆ، هیچ كاردانەوەیەكی لەبارەی قسەكانی مەسرور بارزانی نەنواند.\nبەڵام دوێنێ كاتێك دادگا بڕیاری خۆی دەركرد‌و سزای (6 ساڵ) زیندانی بۆ (5) كەس لە گیراوانی بادینان دەركرد، ناڕەزایەتی دروستبوو، یەكێك لەوانەی ناڕەزایەتی دەربڕی رێواز فایەق سەرۆكی پەرلەمانی كوردستان بوو، ئەمە ئەنجومەنی دادوەریی توڕەكرد‌و ئەمڕۆ لەبەیاننامەیەكدا وەڵامی دایەوە‌و بەشێوەیەكی ناڕاستەوخۆ تۆمەتباری كرد بەوەی دەستوەردانی كردووە لەكاروباری دەسەڵاتی دادوەریدا.\nئەوە تەنیا رێواز فایەق نەبوو كە ناڕازی بوو لە بڕیارەكەی دادگای هەولێر، چالاكوانان‌و حزبە سیاسییەكانیش زۆربەیان ناڕازین لە بڕیارەكە، یەكێتی نیشتمانی كوردستان‌و بزوتنەوەی گۆڕان وەكو دوو لایەنی سەرەكی پێكهێنەری كابینەی نۆیەمی حكومەتی هەرێم دژی بڕیارە بوون.\nكەیسی گیراوانی بادینان ئێستا دەسەڵاتی دادوەریی لە هەرێمی كوردستان جارێكی تر خستوەتەوە بەردەم پرسیار، كەیسێك هەندێك وەكو بەشێك لە ئازادی رادەربڕین تەماشای دەكەن‌و پارتیش وەكو حزبی دەسەڵاتداری سنوری بادینان وەكو كەیسێكی ئەمنی‌و هەڕەشە بۆسەر ئاسایشی هەرێمی كوردستان تەماشای دەكات.\nئەنجومەنی دادوەری چارەنوسی كەیسی گیراوانی بادینانی جێهێشتووە بۆ دادگای پێداچونەوە كردووە، ئەم دادگایە دەبێت لەماوەی (30) رۆژی داهاتوودا بڕیاری خۆی یەكلابكاتەوە لەبارەی ئەوەی ئایا بڕیاری دادگای هەولێر لەدژی گیراوانی بادینان دروستە یاخود نا، ئەگەر بڕیارەكە بە دروست ئەژمار بكات، هیچ رێگایەك نامێنێتەوە جگە لەوەی نێچیرڤان بارزانی سەرۆكی هەرێم دوای بڕیاری دادگا بە لێبوردنی تایبەت ئەو كەسانە ئازاد بكات، ئەمەش كارێكی ئەستەم دەبێت‌و نێچیرڤان بارزانی نایەوێت لەسەر ئەم كەیسە روبەڕووی مەسرور بارزانی ئامۆزای ببێتەوە.\nدۆسیەی دەستگیركراوەكان لەدوای بڕیاری دادگا ئاراستەی دادگای پێداچوونەوە دەكرێت، لە دادگای پێداچوونەوە ئاراستەی دەستەی تاوانەكان دەكرێت، كە لە دادگای پێداچوونەوە دوو دەستەی تاوانەكان هەیە دەستەی تاوانەكانی یەك و دەستەی تاوانەكانی دوو، هەر دەستەیەكیان لە (5) دادوەر پێكهاتووەو بەردەوامیش لەو دەستانەدا (3) دادوەری پارتی و (2) دادوەری یەكێتیە، لەدوای یەكلاكردنەوەی دۆسیەكان لەو دەستانە دواتر رەوانەی ئەندامانی دادگای تەمیز دەكرێت.\nلە دادگای پێداچونەوەش كە بڕیاری كۆتایی دۆسیەكەی دەكەوێتە ئەستۆ، بە پێی یاسا دەبێت (15 ) ئەندام بێت، بەڵام لە ئێستادا تەنیا (14) ئەندام بەركارن، ( 7) لە یەكێتی و (7) لە پارتی، بەم حاڵەوە لەسەر هەر بڕیارێك پارتی براوە دەبێت چونكە بە پێی یاسا لە كاتی دەنگدان لەسەر هەر بڕیارێك ئەگەر دەنگەكان یەكسان بوو، دەنگی سەرۆكی دادگا ( كە پارتیە) لە هەرلایەك بوو ئەو بۆچونە بە براوە ئەژمار دەكرێت\nلەبارەی دەسەڵاتی دادوەریی\nئەنجومەنی دادوەریی بەرزترین دەسەڵاتی دادوەرییە لە هەرێمی كوردستان، دەسەڵاتی سێیەمە لەپاڵ دەسەڵاتی یاسادانان (پەرلەمان)و دەسەڵاتی جێبەجێكردن (حكومەت).\nتاوەكو ساڵی 1992 دەسەڵاتێكی دادوەریی سەربەخۆ لە هەرێمی كوردستان نەبووە، كاری سەرجەم دادگاكان بە یاسای ژمارە (160)ی ساڵی (1979) رێكدەخران‌و سەر بە وەزارەتی دادی بەغداد بوون.\nلەدوای راپەرینی ساڵی 1991و كشانەوەی رژێمی بەعس لە كوردستان دۆخەكە وەكو خۆی ماوەیەوە، واتە دەسەڵاتی سەربەخۆی دادوەریی لە هەرێمی كوردستان دروست نەكرا، چونكە یاسای دەسەڵاتی دادوەری ژمارە (14)ی ساڵی 1992 كە یەكەمین خولی پەرلەمانی كوردستان دەریكردووە، دادگاكانی بەستوەتەوە بە وەزارەتی دادەوە، واتە دادگاكان راستەوخۆ بەستراونەتەوە بە دەسەڵاتی جێبەجێكردن (حكومەت)و سەربەخۆ نەبوون.\nدۆخی دادوەریی بەمشێوەیە بەردەوام بوو لە هەرێمی كوردستان تا ئەوكاتەی رژێمی بەعس لە ساڵی 2003دا روخا، ساڵی 2005 عێراق دەستورێكی نوێی نوسییەوە، لە دەستورەكەدا مافی ئەوە بە دەسەڵاتی هەرێمەكان درا مومارەسەی دەسەڵاتی دادوەریی خۆیان بكەن، لەسەر ئەم بنەمایە پەرلەمانی كوردستان یاسای ژمارەی (23)ی ساڵی 2007ی دەركرد، ئیتر لێرەوە بۆ یەكەمجار لە هەرێمی كوردستان دادگاكان لە وەزارەتی دادو دەسەڵاتی جێبەجێكردن جیاكرانەوە‌و خرانە سەر ئەنجومەنی دادوەری وەكو دەسەڵاتێكی سەربەخۆ لەپاڵ دەسەڵاتی یاسادانان (پەرلەمان)و دەسەڵاتی جێبەجێكردن (حكومەت).\nبەپێی یاسای دەسەڵاتی دادوەریی، سەرۆكی دادگای پێداچونەوە هاوكات سەرۆكی دەسەڵاتی دادوەریشە، ئەم كەسە پۆستەكەی هاوتای پۆستی سەرۆكی پەرلەمان‌و سەرۆكی حكومەتە، بەڵام ئەوەی جێگەی سەرەنجە بەپێی ماددەی (38)ی یاساكە:" سەرۆكی دادگای پێداچونەوە پلەكەی وەزیرەو موچە‌و دەرماڵەی وەزیر وەردەگرێ"، واتە بەپێی پلەی وەزیفی نەخراوەتە ئاستی سێ سەرۆكایەتییەكانی هەرێم.\nئەو دادگایانەی كە سەربە ئەنجومەنی دادوەرین‌و بە دادگا مەدەنییەكان ناودەبرێن، بریتین لەم دادگایانە:\n• دادگای پێداچونەوە (التمییز)\n• دادگای تێهەڵچونەوە (استئناف)\n• دادگاكانی تاوان\n• دادگاكانی نەوجەوانان\n• دادگاكانی باری كەسایەتی\n• دادگاكانی كەتن\n• دادگاكانی كار\n• دادگاكانی لێكۆڵینەوە\n• دادگاكانی ماددەكانی كەسایەتی بۆ مەسحییەكان‌و ئێزدییەكان‌و ئاینەكانی تر\nدەسەڵاتی سێیەم كێیە ؟\nئەنجومەنی دادوەریی كە دەسەڵاتی سێیەمە لە هەرێمی كوردستان، بەگوێرەی ئەو یاسایەی كە كاری پێدەكات، ئەندامەكانی بریتین لەو كەسانەی كە ئەم پۆستانەیان هەیە:\n• سەرۆكی دادگای پێداچوونەوەو جێگرەكانی\n• سەرۆكەكانی دادگاكانی تێهەڵچوونەوە (هەولێر- دهۆك- سلێمانی- كەركوك/گەرمیان)\n• سەرۆكی دەستەی سەرپەرشتیاری دادوەری (تا ئێستا یاسای بۆ دەرنەچووە)\n• سەرۆكی داواكاری گشتی\nئەم ئەنجومەنی سەرباری ئەوەی سەربەخۆیەو بەپێی یاساكەی دەبێت دادوەرەكانی حزبی نەبن، بەڵام وەكو هەموو دامەزراوەكانی تر ئەندامەكانی دابەشبووە بەسەر پارتی‌و یەكێتیدا.\nسەرۆكی ئەنجومەن كە ناوی (بەنگین قاسم)ە سەربە پارتییە، زۆرینەی ئەنجومەنی دادوەری بەلای پارتیدا شكاونەتەوە‌و یەكێتی تەنیا (3) ئەندامی هەیە كە بریتین لە سەرۆكی دادگای تێهەڵچوونەوەی (سلێمانی‌و كەركوك/ گەرمیان) ویەكێك لە جێگرەكانی سەرۆكی ئەنجومەنی دادوەری، واتە جگە لە سەرۆكایەتی هەرێم‌و سەرۆكایەتی حكومەت، پارتی جڵەوی دەسەڵاتی سێیەمیشی لەدەستدایە كە دەسەڵاتی دادوەرییە‌و دەتوانێت لەڕێگەیەوە سیاسەتەكانی خۆی سەربخات.\nپرسیارەكە ئەوەیە ئایا ئەو دادوەرانەی كە نزیكن لە یەكێتی نیشتمانی لەسەر كەیسی گیراوانی بادینان هەڵوێستیان دەبێت یاخود نا، بەتایبەتیش لەكاتێكدا مەكتەبی سیاسی یەكێتی بە فەرمی رەخنەی لەسەر شێوازی دادگایكردنی ئەو كەسانە هەیە.\nبەپێی زانیارییەكانی (درەو)، بەمدواییانە لەسەر یەكلاكردنەوەی كەیسێكی بازرگانی دادوەرەكانی نزیك لە یەكێتی بایكۆتی كاركردنیان لە ئەنجومەنی دادوەریی كردووە‌و بەنێوەندگیرییەكی نێچیرڤان بارزانی سەرۆكی هەرێم گەڕاونەتەوە سەر كارەكانیان.\nئەنجومەنی دادوەری بەپێی یاسا دەبێت مانگانە لانی كەم جارێك كۆبونەوە بكات، لەپاڵ ئەمەدا سەرۆكی ئەنجومەنەكە بۆی هەیە لەكاتی پێویستدا داوای كۆبونەوە بكات، ئەگەر سەرۆك یان ئەو كەسەی كە نوێنەرایەتی سەرۆك دەكات لەگەڵ سێ لەسەر چواری ئەندامانی ئەنجومەنی دادوەری ئامادەی كۆبونەوەیەك نەبن، كۆبونەوەكە بەڕێوەناچێت، بڕیار لەناو ئەم ئەنجومەنەدا بە زۆرینە دەدرێت واتە (50+1)ی ئەندامانی ئەنجومەن.\nئەنجومەنی دادوەریی ئەم تایبەتمەندیانەی بەپێی یاسا پێدراوە:\n• ئامادەكردنی پلان‌و نەخشە بۆ دەزگای دادوەریی‌و وتووێژ لەسەركردنی‌و دەربڕینی تێبینییەكانی لەبارەیەوە.\n• سەیركردنی كاروباری دامەزراندن‌و بەرزكردنەوە‌و پایەپێدان‌و گواستنەوە‌و گەڕاندنەوەی دادوەرەكان‌و لێكۆڵینەوە لە رەوشت‌و توانایان‌و سەرپەرەشتیكردنی سەربەخۆیی دادوەریی.\n• ئامادەكردنی بودجەی ئەنجومەن‌و بەرزكردنەوەی بۆ پەرلەمان بۆ پەسەندكردنی.\n• رێكخستنی كارگێڕی‌و دادگاكان بەكاروباری خزمەتی كارمەندان‌و بەرزەفتكردنیان.\n• دیاریكردنی میلاكاتی دادگاكان‌و دامەزراندنی فەرمانبەران كە ئەو میلاكانە پڕدەكەنەوە‌و ئەوانی دیكە لەچوارچێوەی تەرخانكراوەكانی بودجەی ئەنجومەن دەبن.\n• دانانی پەیڕەوی ناوخۆ بۆ ئەنجومەن.\nبودجەی دەسەڵاتی سێیەم\nئەنجومەنی دادوەریی وەكو دەسەڵاتی سێیەم لە هەرێمی كوردستان بودجەی تایبەت بەخۆی هەیە، بەپێی ئەو یاسایەی كاری پێدەكات، بودجەی ئەم دەسەڵاتە سەربەخۆیە لەلایەن ئەنجومەنی دادوەرییەوە ئامادە دەكرێت‌و دەخرێتە بەردەم پەرلەمانی كوردستان بۆئەوەی وەكو پاشكۆی بودجەی گشتی ساڵانەی هەرێمی كوردستان پەسەندی بكات.\nبەگشتی بودجەی ئەنجومەنی دادوەریی لەم دوو سەرچاوەیەوە دابین دەكرێت:\n• رەسم‌و غەرامەی دادوەریی كە لەلایەن دادگاكانەوە وەردەگیرێن.\n• ئەو پارەیەی كە ساڵانە حكومەتی هەرێم بۆ ئەنجومەنی دادوەری تەرخان دەكات.\nبەگوێرەی دواین پرۆژەی بودجەی هەرێمی كوردستان كە ساڵی 2013 دەرچووە، بودجەی ئەنجومەنی دادوەریی بۆ ساڵەكە (46 ملیارو 787 ملیۆن) دیناربووە، لەو ساڵەدا ئەنجومەنی دادوەریی رێژەی (0,4%)ی كۆی گشتی بودجەی هەرێمی بردووە.\nبەپێی یاسای بودجەی 2013ی هەرێم، ئەنجومەنی دادوەریی (3 هەزارو 468) كارمەندی هەبووە، دەبێت ئێستا ئەم رێژەیە زیاتر بوبێت، بەڵام هیچ داتایەكی نوێ لەوبارەیەوە لەبەردەستی (درەو) دا نییە.\nبەڵام بەپێی لیستی موچەی مانگی رابردووی وەزارەتەكانی حكومەتی هەرێم، ئەنجومەنی دادوەریی كۆی خەرجی موچەكەی (3 ملیارو 769 ملیۆن) دیناربووە.\nخانەنشینن‌و دەستهەڵناگرن !\nسایتی فەرمی یەكێتی نیشتمانی بەمدواییە لەزاری سەرچاوەیەك لە ئەنجومەنی دادوەرییەوە رایگەیاند، بەهۆی ئەوەی دوو مانگە چەند دادوەرێك خانەنشین بوون‌و دەست لەپۆستەكانیان هەڵناگرن، ماوەی دوو مانگە موچەی سەرجەم ئەنجومەنی دادوەری دوادەكەوێت.\nمیدیای فەرمی یەكێتی ناوی ئەو دادوەرانەی بڵاوكردوەتەوە كە خانەنشین بوون بەڵام دەست لە پۆستەكانیان هەڵناگرن، دادوەرەكان ئەمانەن:\n• عەلی عەوڵڵا- جێگری دادگای پێداچونەوە (تمیز)\n• عەبدوڵڵا شەرەفانی - جێگری دادگای پێداچونەوە (تمیز)\n• محەمەد ئەمین شەرەفانی- سەرۆكی دادگای تێهەڵچونەوەی (ئیستئناف)ی دهۆك\n• سەید گەیلانی- دادگای هەولێر\n• حاكم نەجات ئەحمەد - دادگای سلێمانی\nهەیكەلی كارگێری ئەنجومەنی دادوەری


موقته‌دا سه‌در Archives - هيوای کۆرد\nHome موقته‌دا سه‌در\non: كانونی دووه‌م 23, 2020 In: عێراق, هەواڵ\nموقته‌دا سه‌در، سه‌رۆكی ڕه‌وتی سه‌در به‌ر له‌خۆپیشاندانه ملیۆنییه‌كه‌ی ڕۆژی هه‌ینی په‌یامێكی بڵاوكرده‌وه. موقته‌دا سه‌در له په‌یامه‌كه‌یدا ده‌ڵێت، ژنان و پیاوانی وڵات كاتژمێری سه‌ربه‌خۆیی...\tRead more\nموقته‌دا سه‌در : تاقیكراوه تاقی ناكرێته‌وه\non: كانونی یه‌كه‌م 18, 2019 In: عێراق, هەواڵ\nرابه‌ری ره‌وتی سه‌در چوار په‌یمانی ئاراسته‌ی گه‌لانی عیراق و هێزه ئه‌منییه‌كان كرد و له یه‌كێكیاندا كه مه‌به‌ست لێی كاندیده نوێیه‌كه‌ی سه‌رۆك وه‌زیران بوو وتی: “تاقیكراوه تاقی ناك...\tRead more\nموقته‌دا سه‌در په‌یامێکی ئاراسته‌ی گه‌لی كورد و سیاسییه‌كانی كوردستان کرد\non: تشرینی یه‌كه‌م 15, 2018 In: عێراق, کوردستانی, هەواڵ\nموقته‌دا سه‌در، ڕابه‌ری ڕه‌وتی سه‌در، ئه‌مڕۆ په‌یامێكی ئاراسته‌ی گه‌لی كورد و سیاسییه‌كانی كوردستان كرد، و ده‌ڵێت ئه‌وان ده‌یانه‌وێت كورد به‌بێ جیابوونه‌وه له عێراقێكی یه‌كگرتوودا بژین. سه...\tRead more\nهاوپه‌یمانى سائیرون داواى به‌په‌له پێكهێنانى حكومه‌ت ده‌كات\nهاوپه‌یمانى سائیرونى موقته‌دا سه‌در، داوا ده‌كات ئه‌نجومه‌نى نوێنه‌رانى عێراق له ماوه‌ى ده‌ستوورى خۆیدا سه‌رۆكایه‌تییه‌كان هه‌ڵبژێردرێت و پابه‌ندبێت به ماوه‌ى ده‌ستوورییه‌وه. قه‌حتان جبور...\tRead more\nناوەڕۆكی كۆبوونه‌وه‌ی شاندێكی یه‌كێتیی له‌گه‌ڵ موقته‌دا سه‌در\non: ئه‌یلول 26, 2018 In: کوردستانی, هەواڵ\nشاندێكی یه‌كێتیی نیشتمانیی كوردستان له‌شاری نه‌جه‌ف له‌گه‌ڵ سه‌رۆكی هاوپه‌یمانی سائیروون كۆبوه‌وه، كه مه‌به‌ست له‌كۆبوونه‌وه‌كه گفتوكردن بوو له‌باره‌ی پۆستی سه‌رۆك كۆمار‌و پێكهێنانی حكومه...\tRead more\nموقته‌دا سه‌در و هادى عامرى، داوای دەستلەکارکێشانەوەی عەبادی و کابینەکەی دەکەن\nهه‌ریه‌كه له هاوپه‌یمانى سائیرونى موقته‌دا سه‌در و فەتح-ى هادى عامرى داوایان له حه‌یده‌ر عه‌بادى سه‌رۆك وه‌زیران و كابینه‌كه‌ى كرد ده‌ستله‌كاربكێشنه‌وه، ئه‌وه‌ش به‌هۆى به‌رده‌وامى خۆپیشا...\tRead more\nهاوپه‌یمانی سائیرون ، هۆشداری به لایه‌نه دۆڕاوه‌كانی هه‌ڵبژاردن ده‌دات\non: حوزه‌یران 12, 2018 In: عێراق, هەواڵ\nهاوپه‌یمانی سائیرون به سه‌رۆكایه‌تی موقته‌دا سه‌در، هۆشداری به لایه‌نه دۆڕاوه‌كانی هه‌ڵبژاردن ده‌دات له ئه‌نجامدانی هه‌ر كارێك كه ببێته هۆی تێكچوونی دۆخی سیاسیی عیراق، سه‌ركرده‌یه‌كی ئ...\tRead more\nموقته‌دا سه‌در باس له پێوه‌ندییه‌كانی له‌گه‌ڵ ئه‌مه‌ریكا ده‌كات\non: ئایار 26, 2018 In: عێراق, هەواڵ\nموقته‌دا سه‌در له وه‌ڵامى پرسیارێكى یه‌كێك له لایه‌نگره‌كانى، باس له پێوه‌ندى خۆى و ئه‌مه‌ریكا ده‌كات و ده‌ڵێ، “ئێمه كه‌سانێكین سازش له‌سه‌ر بنه‌ماكانمان ناكه‌ین”. یه‌كێك له...\tRead more\nشاندى پارتى گه‌یشته به‌غدا\non: ئایار 22, 2018 In: عێراق, کوردستانی, هەواڵ\nشاندى پارتى به سه‌رۆكایه‌تى فازڵ میرانى، بۆ ئه‌نجامدانى دانوستاندن له پێناو پێكهێنانى حكوومه‌تى داهاتوو گه‌یشته به‌غدا. رۆژنامه‌ى به‌غداد توده‌ى بڵاوى كردووته‌وه كه شاندى پارتى دواى نیو...\tRead more\nده‌نگدانی تایبه‌ت… لیستی نه‌سر له‌پێشه‌وه‌یه\non: ئایار 11, 2018 In: عێراق, کوردستانی, هەواڵ\nبه‌رپرسێكی كۆمسیۆنی باڵای سه‌ربه‌خۆی هه‌ڵبژاردنه‌كانی عێراق ئاشكرایكرد، له‌ده‌نگدانی تایبه‌تدا هه‌ریه‌كه له‌لیستی نه‌سر به‌سه‌رۆكایه‌تی حه‌یده‌ر عه‌بادی، سائیرون به‌سه‌رۆكایه‌تی موقته‌دا سه...\tRead more


به‌ڕێوه‌چوونی جێژنی نه‌ورۆز له گوندی "نێ"ی سه‌ربه شاری مه‌ریوان\nزایینی: ٠٤-٠٤-٢٠١٢ - هەتاوی: ١٣٩١/٠١/١٦ - ٢٣:٥٦ تاران قه‌باره‌ی فۆنت:\nک/مــــــــــیدیا: سه‌ره‌ڕای ئاسته‌نگ و گوشاری هێزه ئه‌منیه‌تی و لیباس شه‌خسییه‌کانی رێژیم، رێوڕه‌سمی جێژنی نه‌ورۆز بۆ ماوه‌ی دوو رۆژ له گوندی "نێ"ی مه‌ریوان به شێوه‌یه‌کی پـڕ شکۆ به‌ڕێوه‌چوو.\nبه‌پێی هه‌واڵی گه‌یشتوو به ماڵپه‌ڕی کوردستان میدیا، له رێکه‌وتی 29ی ره‌شه‌مه‌ی 1390ی هه‌تاوی، له فه‌له‌که‌ی دوکتور قاسملووی گوندی "نێ"ی مه‌ریوان، ئاگری تایبه‌ت به نه‌ورۆز و ساڵی نوێی کوردی هه‌ڵکراوه.\nئه‌و رێوڕه‌سمه له یه‌که‌م رۆژی ساڵی نوێی کوردیشدا هه‌ر به‌رده‌وام بووه و خه‌ڵکی گوند و لاوانی نیشتمانپه‌روه‌ر، به گۆڤه‌ند و شایی و به جلوبه‌رگی کوردی و گوتنه‌وه‌ی سروودی نه‌ته‌وه‌یی ئه‌و رۆژه‌یان به‌رز و پیرۆز راگرتووه.\nله هه‌مان کاتدا هێز و ده‌ست و پێوه‌ندییه‌کانی رێژیم له گوندی نێ به هه‌ڵگرتنی فیلم و وێنه له خه‌ڵک و به‌ڕێوه‌به‌رانی رێوڕه‌سمه‌که، هه‌وڵی شێواندن و چاوترسێن کردنی خه‌ڵکیان داوه، به‌ڵام به پێچه‌وانه‌وه به‌رزتر و به وره‌تر سرودی نه‌ته‌وه‌ییان خوێندۆته‌وه.\nله‌و رێوڕه‌سمه‌دا نزیکه‌ی 3 هه‌زار که‌س به‌شدارییان کردووه.


هێرشی داعش لە سووریاوە بۆ عێراق تێکشکێندرا - Mehr News Agency\nهێرشی داعش لە سووریاوە بۆ عێراق تێکشکێندرا\nناسەی هەواڵ: 4085558 - Tue 12 September 2017 - 21:36\nسەرچاوەکانی سەر بە حەشدی شەعبی لە پووچەڵ کردنەوەی هێرشی داعش لە سووریاوە بۆ ناوخۆی عێراق لە میحوەری مووسڵەوە و کوژرانی دەیان تیرۆریست هەواڵیان دا.\nبە ڕاپۆرتی ئاژانسی هەواڵی مێهر بە گێرانەوە لە "النهرین"، سەرچاوەکانی سەر بە حەشدی شەعبی ڕایانگەیاند: هێزەکانی جەماوەریی حەشدی شەعبی ۱۳ ئۆتۆمبیلی سەر بە داعشیان لە کاتی هەوڵدان بۆ دزەکردنە ناو خاکی عێراق لە سنووری سووریاوە تەقاندۆتەوە.\nئەو سەرچاواە ڕاشیانگەیاندووە: هێزەکانی حەشدی شەعبی بە پشتیوانیی ئاسمانیی عێراق توانیان هەڵمەتی تیرۆریستانی داعش لە ناو خاکی سووریا بەرەو ناوچەیی سنووریی تەل سەفوەک لە میحوەری رۆژئاوای مووسڵ پووچەڵ کەنەوە.\nسەرچاوە عێراقییەکان ئاماژەیان بەوەش دا: لەو هەڵمەتانەدا دەیان تیرۆریستی داعشی کوژران و ۱۳ ئۆتۆمبیلیان تەقێندرایەوە.\nڕوونیشیان کردەوە: ئەو ئۆپەراسیۆنانە بە پێی زانیاریی وردبینانە ئەنجام دراوە کە ئاماژە بە کۆبوونەوە تیرۆریستان لە گوندی دەشیشە لە سنووری عێراق لە گەڵ سووریا و هەوڵیان بۆ تێپەڕبوون لە سنووری سووریا بەرەو خاکی عێراق دەکرد.


بەرهەم کادار: لەحکومەتی نەوت فرۆشەوە بۆ حکومەتی لەشفرۆش. – WTARIKURD\nلەساڵی 2014 وە قەیرانی دارایی بەتەواوی هەرێمـی کوردستانی گرتۆتەوە، پێش ئەو بەروارە مژدەی سەربەخۆیی ئابوری بەگوێمان دا دەدرا، کە ئاماژەیەک بو بۆ ئەوەی لە رێگەی فرۆشتنی نەوتەوە سەربەخۆ دەبین لە بواری ئابوریدا و چیتر پێویستمان بە بەغدای دیکتاتۆر نامێنیت لەروی ئابوریەوە، ئەمە ئەو جۆرە درۆو ریکلامانەن، کە ئامانجێکی تریان لە پشتە ئەویش ئامانجی مانەوەو کۆنتڕۆڵی دەسەڵاتە.\nئەوەی من دەمەوێت باسی بکەم جۆری سیاسەتی حکومەتە لەبواری فرۆشتنی نەوتدا بۆ ئەوەی بە خۆشگوزەرانی بژین، بەڵام لەجیاتی ئەوەی داهاتی تاک زیاد بکات، ئێمە و فەرمانبەران باجی جۆری سیاسەتی هەڵەی حکومەت دەدەین، بەوەی کە فەرمانبەران بەشێک لەموچەکانیان دەبڕێت، ئەوەی ئێمە باجی دەدەین هی ئەنجامدانی ئەوگرێ بەستی ( نەوت و گازە )یە ، لەراستیدا زانستی گرێبەست یان ئەنجامی گری بەست جارەنوسی هەر تاکێک دیاری دەکات، جا ئەگەر لە کوردوستان بێت یان لە هەر شوێنی ئەم دنیایە بێت، بەبێ ناوهێنان. چونکە لەبنەمادا مرۆڤ لەسەر بنچینەی گرێ بەست لەدایک دەبێت و، لەسەر بنچینەی گرێبەست گەشەی خێزانی دەکات. واتە ئەوکاتەی کە بەفەرمانی خودا لەدایک دەبێت بەبێ ئەوەی هچ زمانێک بزانێت یان هیجچ بروانامەیەکی هەبیت گرێبەستی لەگەڵ خودا هەیە، کە پێویستە لەسەری ئەوەی کەبۆی دیاری کراوە جێبەجێی بکات بۆ ئەوەی پاداشت وەر گرێت، دوای گەوەرەبونی کە ژیان پێک دێنێت گرێ بەستی هاوسەرگیری دەکات و پەیوەندی نێوانیان بەیاسا رێک دەخرێت وەک بەڵگەی پەیوەندی نێوانیان دوهاوسەر، بەدەیان گێبەستی کۆمەلایەتیمان هەیە بەبێ ئەوەی کە نوسرابنەوە وەک هەڵسوکەوتی تاک لەناوخێزاندا، بەڵام خودی ئەنجام دانی گرێ بەست لەبواری نەوت و گاز بابەتێکی جیاوازە، جیاوازە بەهۆی ئەوەی پێویستی بەکەسی شارەزا هەیە لەبواری ئابوریدا، بەڵام سەرجەم گرێبەستەکان جا نەوت ىیت یان لەگەڵ خودابێت یان خێزان بێت نەتیجەکەی هەر بەرژەوەندیە یان بۆ ئەودنیا کەبەهەشت و جێگەی خۆشە یان بۆ ئەم دنیا کە زیادکردنی ( داهات وئابوریە ) بۆ وڵات ، ئەوانەی کە گرێ بەستی نەوتو گازیان ئەنجام داوە، نە لەحالەتی لەدایک بوندا بون بەردەوام لافی پیاوی دەوڵەتمەدارو سیاسەتمەدارو کەسانی شارەزای بواری نەوتن بوون، کەچی دەردەکەوێت لەم کاتەدا گرێبەستیان لەسەر شتێکی تر کردوە، نەک زیادکردنی داهات.\nبۆ ئەوەی زیاتر نەچینە ناو کۆی زانستی گریبەست بەلام زیاتر لەسەر گرێبەستی نەوت و گاز، قسە بکەین ئەم گرێبەستانە کەئەنجام دراوە نەکەسی شارەزای ئابوری تیابووە، نە پرس بەکەسی شارەزای ئابوری کراوە نە بیر لە مئامەرەی گریبەست کراوەتەوە، لەگەڵ ئەوەشدا بە نەشارەزاییەوە کە گریبەست ئەنجام دراوە، هیچ داهاتێکی ئابوری زیادی نەکردوە، پرسیار ئەوەیە کە چۆن هەریمێک یان حکومەتێک خۆی خاوەنی نەوت و گاز بێت، گرێبەست بکات لەگەڵ کۆمپانیا جیهانیەکان بۆ فرۆشتنی نەوت و گاز شیرینی وەرگرێت؟ کەچی لەگەڵ ئەوەی داهاتی نیە پارەی فەرمان بەران وەرگرێت بەوەی نرخی نەوت و گاز دابەزیوە ئایا ئەمە نەوت فرۆشتنە یان لەش فرۆشتن ؟ لەچ قاموسیک و شوێنیکی ئەم دنیایە دا هەبوە کە فرۆشیار بەبێ ئەوەی هیچی کڕی بێت قەرزدار بیت ؟\nبەدەیان بەڵگەی مەنتقی هەیە کە حکومەت لەجیاتی ئەوەی نەتیجەی نەوت فرۆشی هەبێت، نەتیجەی لەش فرۆشی هەیە بۆ نمونە ئەگەر کەسێک لەشی بفرۆشیت لەبەرامبەردا پارە وەردەگرێت، بەڵام پرسیارەکە ئەوەیە خودی حکومەت پارەی فەرمانبەر لەبەرامبەر چی دا، وەردەگێرێتەوە؟ لەکاتێکدا خودی فەرمانبەر تەرەف یان ئەندام یان لایەن گرنیە لەو لەش فرۆشیە واتە دەبێت فەرمانبەر لایەن بێت لەکرینی لەشدا ئەگینا گێرانەوەی پارەی فەرمانبەر ئەگەر لەش فرۆشی نیە چیە ؟ هەرجۆرە پاساوێک کە عەقڵ وەری ناگرێت لەگێرانەوەی پارەی فەرمانبەردا پاساوە بۆ کاری لەشفرۆشی، بێ دەنگ بونی هەرلایەنیک یان کەسیک رازی بونە بەو کردارە.\nئەگەر نرخی نەوت بیانوە بەدرێژای مێژوی 138 ساڵی تەمەنی فرۆشتنی نەوت، هەتاکو ساڵی 2008 نرخی یەک بەرمیل سیانزە دۆلاری تێپەری نەکردوە تەنها لەسالانی 1983 نرخی نەوت یەکجار 35 دۆلاریی بەخۆیەوە دەبینێت، لەئێستادا نرخی یەک بەرمیل زیاترە چلوهەشت دۆلارە، کەواتە نزمی نرخی نەوت نەک پاساو نیە، بەڵکو تەئکید کردنەوەیە لەسەر ئەو لەشفرۆشی و قومارەی کە حکومەت دەرهەق بەفەرمانبەرانی دەکات. تەئکید کردنەوەیە لەسەر ئەوەی حکومەت دەعارەیەکە بەدەست حیزبی دەسەڵات دارەوە ئامرازی ( لەزەت و مانەوەوغەریزەو بەکارهینانی هێزە)، ئەم جۆرە سیاسەتە، ئەم جۆرە حکومەتداریە نەسیاسەتە نە حکومەتدارییە، بەڵکو بەردەوامی دانە بەئیدارەیەک کە (عەقڵی گورگو غەریزەی بەرازو ماسکی فریشتەو فرمێسکی تیمساح و خەباتگێری ئەشکەوت میێشکی ئێکس پایەر)ی سیاسی بریار دەدات .\nشه‌ریف هه‌ژاری: خوێندنه‌وه‌یه‌كی سیاسیی – ستراتیژیی بۆ بوونیه‌تی داعش و شه‌ڕی موسڵ.


بەرشەلۆنە پایتەختی کام هەرێمە؟\nله یه‌کێک له به‌رنامه‌کانی که‌نالی سه‌ته‌لایتی کوردسات که به‌رنامه‌یه‌کی پێشبرکێیه به بۆنه‌ی مانگی ره‌مه‌زان پێشکه‌ش ده‌کرێ به ناوی (خه‌لات سته‌یج) که تێیدا چه‌ند هونه‌رمه‌ندێک به‌شدار بوون که دابه‌شکرا بوون به‌سه‌ر دوو گروپ له به‌شی دووه‌می پرسیاره‌کان که بریتیبوو له چه‌ندین پرسیار له سه‌ر مێژووی رۆژنامه‌گه‌ریی کوردی چه‌ندین پرسیاریتری رۆشنبیری ئه‌م دوو گروپه ئاراسته‌ی یه‌کتریان ده‌کرد به‌لام هه‌ر دوو گروپ له زۆربه‌ی پرسیاره‌کان له‌نگه‌ریان ده‌گرت و دۆش داده‌مان یاخود وه‌لامێکی هه‌ڵه‌یان ده‌وه‌شاند به‌ڵام کاتێک یه‌ک له گروپه‌کان ئه‌م پرسیاره‌ی ئاراسته‌ی گروپه‌که‌ی تریان کرد (به‌رشه‌لۆنه پایته‌ختی کام هه‌رێمه) ؟ گروپه‌که زۆر به په‌له له‌م پرسیاره هاتنه وه‌ڵام به کۆی ده‌نگ گوتیان (که‌ته‌لۆنیا).\nلێره‌دا من ده‌ستخۆشی له‌م به‌رنامه‌یه و ئاماده‌کار و به‌شداربوانی ئه‌م به‌رنامه‌یه ئه‌که‌م بۆ داهێنانی به‌رنامه‌ی به سوود بۆ به‌رز کردنه‌وه‌ی ئاستی رۆشنبیریی که هیوادارم به‌رنامه‌ی له‌م بابه‌ته له سه‌رجه‌م که‌ناله‌کانی ناو خۆو که‌ناله ئاسمانیه‌کان په‌خش بکرێت چونکی من دلنیام کاتێک به‌رنامه‌یه‌کی پرسیار کردن و پێشبرکێ کردن له‌سه‌ر هه‌لسه‌نگاندنی ئاستی رۆشبیریی که ئه‌مه ده‌بێته هانده‌رێک بۆ ئه‌وه‌ی تاکه‌کانی کۆمه‌لگاکه‌مان هه‌وڵ بدات بۆ به‌رزکردنه‌وه‌ی ئاستی رۆشنبیریی له‌م حاڵه‌ته په‌نا به‌ریته به‌ر خوێندنه‌وه .\nبه‌ڵام به داخه‌وه ئه‌وه‌ی به‌دی ده‌کرێ ئه‌مرۆ له کوردستان وا باوه که که‌ناله ناوخۆیه‌کان و به که‌ناڵه ئاسمانه‌کانیشه‌وه پێشبرکێ بکه‌ن گرنگی زیاتر بده‌ن به به‌رنامه‌ی ته‌رفیهی که ته‌نیا مه‌به‌سته‌که کات به‌سه‌ربردنه و له مانگی ره‌مه‌زانیش وه‌ک شه‌وچه‌ره‌یه‌ک په‌خش ده‌کرێت.\nکاتێک که کۆمه‌ڵێک هونه‌رمه‌ند که نوخبه‌یه‌کی رۆشنبیری کۆمه‌ڵگان له کۆی چه‌ندین پرسیار ته‌نها بزانن که به‌رشه‌لۆنه پایته‌ختی هه‌رێمی که‌ته‌لۆنیایه که ئه‌م زانیاریه‌شیان به هۆی ئه‌وه‌ی زۆر به‌ی زۆری که‌ناڵه‌کان زۆر گرنگی به بواری گواستنه‌وای یاری تۆپی پێ ده‌دات که ئه‌وه‌ش وای کردوه گه‌نجه‌کانمان زیاتر به‌و ئاراسته ببا، به‌ڵام خۆزیا گه‌نجه‌کانمان گرنگیان به بواری وه‌رزش بدابوایه بۆ به‌هێزکردنی له‌ش و توانیان نه‌ک ته‌نها ته‌ماشاکه‌ر بن بزانن چۆن ململانێ بکه‌ن له‌سه‌ر تیمه‌کانی یانه جیهانیه‌کان (ریال مه‌درید،به‌رشه‌لۆنه،ئه‌نته‌ر و میلانو... هتد).\nبۆیه من داواکارم له هه‌موو که‌ناڵه‌کان که بتوانن گرنگی به هه‌موو بوارێک بده‌ن، به‌رنامه‌ی به پێز و به سوود پێشکه‌ش به گه‌له‌که‌مان بکه‌ن چونکی بواری راگه‌یاندن کاریگه‌ریی ته‌واوی هه‌یه له سه‌ر به‌هێزکردنی ئاستی رۆشنبیریی له‌سه‌ر سه‌رجه‌م کۆمه‌ڵگا.\nماڵپه‌ڕی جه‌بار دووبزیی


دادوئوغلو: ئەردۆغان و حیزبەکەی، دەوڵەتی تورکیەیان کردووە بە کۆمپانیاى پڕوپاگندەى خۆیان | AvaToday\nدادوئوغلو: ئەردۆغان و حیزبەکەی، دەوڵەتی تورکیەیان کردووە بە کۆمپانیاى پڕوپاگندەى خۆیان\nئەحمەد داود ئوغلو، وەزیری دەرەوەی پێشووی تورکیە و ڕێبەری حیزبی " داهاتوو" لەو وڵاتە لە وتووێژێکدا ئەردۆغان و کەسانی نیزیکی ناوبراوی بەوە تاوانبار کرد کە خەریکی پەرپێدانن بە ترساندنی خەڵک لە کودتا و کەڵکوەرگرتن لە دامەزراوەکانی دەوڵەت بە قازانجی خۆیان و تەبلیغاتکردن بۆخۆیان.\nلە درێژەدا گووتی: ئەردۆغان و حیزبەکەی هەوڵ دەدەن تورکیە بکەن بە وڵاتی کوتولەکان و دەوڵەت دەکەن بە کۆمپانیایەکی تەبلیغاتی بۆخۆیان. ئوغلو گووتی: ئەو دۆخە وڵاتی ئێمەی کردووە بە وڵاتی کوتولەکان و هێزی دەسەڵاتدارا دەکات بە هاوبەشێکی پڕوپاگەندەیی. ئەو ڕەوتە بە ڕاستی دەبێ بەهۆی درووست بوونی کۆمەڵێک دیمەنی ناخهەژێن لەبەر ئەوەی دەوڵەتان دەبێ بە جدیەت بەڕێوەببردرێن نەک بە هێرشی تەبلیغاتی.\nداود ئوغلو لە وتووێژێک لەگەڵ میدیاکانی تورکیە گووتی: قسەکانی ئەردۆغان و ئەندامەکانی حیزبەکەی شتێک جگە لە هەوڵدان بۆ گۆڕینی ئامانج، بەرنامەی سیاسی و هەوڵدان بۆ ڕەوایی پێدان بە دیکتاتۆری و چەوساندنەوە نییە.\nوەزیری پێشووی تورکیە بە ئاماژە بە دووپاتە بوونەوەی قسەکانی تایبەت بە هەوڵەکان بە کودتا لە میدیا و تؤرەکانی ژێردەسەڵاتی ئەردۆغان گووتی: بەداخەوە هێندێک لەوانەی پشتیوانی دەوڵەت دەکەن، کاتێک باسی کودتا دەکەن، دەکەونە کێبەرکێ لەسەر ئەوەی لەو هەلومەرجەدا چەند چەک هەڵدەگرن، چەند فیشەک دەتەقێنن و چەند خوێن دەڕێژن و چۆن تۆڵە دەستێننەوە.\nلە درێژەدا گووتی: ئەو کەسانەی مانگی فێوریەی ڕابردوو نەیانتوانی ئەو بەڵا گەورانەی بەسەر وڵاتەکەمان هات مودیریەت بکەن و نازانن چۆن دەتوانن لە مانگەکانی داهاتوودا خەسارەکان قەرەبوو بکەنەوە و دۆخەکە کۆنترۆڵ بکەن، بۆ گۆڕینی بەرنامە سیاسیەکان ڕێگەی چۆراوجۆر دەگرنەبەر.\nداود ئوغلو ڕاشیگەیاند: تورکیە وڵاتێکە کە ئێستاش دەتوانێ کودەتای لێبکرێت.\nکودەتاکان لەناوناچن مەگەر ئەوەیکە ئەردۆغان کە ٤٥ ڕۆژە لە ئانکارا نییە بگەڕێتەوە پایتەخت. ئەردۆغان لە سەردەمی بڵاو بوونەوەی ڤایروسی کۆڕۆنادا لە ئیستانبوڵ بوو . ئەردۆغان دەبێ لە مەیدان بوونی هەبێ نەک لێرولەوێ تویت بڵاو بکاتەوە.\nدەوڵەتی ئەردۆغان و حیزبەکەی " پارتی داد و گەشەپێدان" لە ماوەی چەند حەوتووی ڕابردوو ڕەخنەیەکی زۆری لە لایەن دژبەرانیەوە لێگیراوە.\nدژبەرانی ، دەوڵەتی ئەوردۆغان بەوە تاوانبار دەکەن لە مودیریەتی کۆڕۆنا سەرکەوتوو نەبووە.\nجگە لە ئەحمەد داود ئوغڵو کە هەتا ماوەیەک لەمەوپێش لە یارانی نیزیکی ئەردۆغان بوو، زۆربەی ڕێبەرانی حیزبەکانی تورکیە بەتایبەت کەمال کلیشدار ڕیبەری حیزبی گەلی تورکیە و ئوزگورئوزال بە تووندی ڕەخنەیان لە ئەردۆغإن گرتووە.\nکلیشدار لە وتووێژێک کە حەوتووی پێشوو ئەنجامی دابوو، گووتبوی: گومانم نییە رەجەب ئەردۆغان بەو زووانە دەڕوات.\nئوزگور ئوزال وتەبێژی حیزبی کۆماریخوازی گەلی تورکیە گووتبوی: کۆتایی ڕژیمی کۆشک نیزیکە.\nقسەکانی وتەبێژی حیزبی کۆماریخواز ڕووبەڕووی کاردانەوەی تووندی لاینگرانی ئەردۆغان و ئەندامانی حیزبی دەسەڵاتدار لە نێو تۆڕە کۆمەڵایەتیەکان بووە. کاردانەوەکان تا ئەو جێیە بوو کە حیزبی کۆماریخوازی گەلیان بە هەوڵدان بۆ کودەتا تۆمەتبار دەکرد.


دکتۆر جەگەر عەزیز: لەو هەفتیەدا خێراترین دابەزین لە نرخی نەوتدا روویداوە\n2020-03-09 [05:52 AM]\nدەستپێکردنی جەنگی نرخی نەوت لە لایەن سعودییەوە دژی رووسیا نرخی نەوتی گەیاندە (۳۳.۳۱) دولار بۆ هەر بەرمیلێك بەمەش زیانی زۆر بەچەندین ولات دەکەوێت بەتایبەتی ئاوانەی بودجەی خۆیان لە نەوتەوە دابین دەکەن.\nدکتۆر جەگەر عەزیز هەرکی، ماموستای زانکۆ بەئاژانسی هەواڵی زاگرۆسی راگەیاند: لە سەرەتای ئەم هەفتەیەوە لە ماوەی یەک روژدا نرخی نەوت بە رێژەی ٢٥٪ دابەزی لە ٤٥ دۆلار بۆ (۳۳.۳۱) دۆلار بۆ هەر بەرمیلێك، ئەگەر ئێمە سەیربکەین لە پێش بلاوبۆنەوەی نەخۆشی کۆرۆنا عێراق ڕۆژانە نزیکە (۱۲۰ )ملیۆن دۆلار زیانی بەرکەووتووە، لە دوای ئەوەی نرخی نەوەت دابەزی ئەوەش کاریگەری خۆی دورستکردوە لەسەر عێراق نزیکە( ٤٤) ملیۆن دۆلار زیانی پێدەکەوێت ئەمەش کاریگەرییەکی زۆر لەسەر بودجەی عێراق دروست دەکات.\nدکتۆر جەگەر گووتی: لەگەل بەڵاوبوونەوەی ڤایروسی کورونا لە ووڵاتی چین و پاشەکشەکردنی کەرتی پێشەسازی لەو ووڵاتەدا، خواستن لەسەر نەوت بەشێوەیەکی بەرچاو کەمی کردووە هەربویەش نرخی هەر بەرمیلێكی نەوت بو( ٤٥-٥٠) دولار دابەزی.\nهەروەها دکتۆر جەگەر عەزیز هەرکی گووتی: دابەزینی نرخی نەوت لەمەوە نەوەستا، بەتایبەت دوای کوبوونەوەی ئوپێك پلاس لە ڤییەنا لە نێوان ووڵاتانی هەناردەکاری نەوتی نێو رێکخراوی ئوپێك بەسەرپەرشتی سعودیە و ووڵاتانی دەرەوەی رێکخراوەکە بە سەرپەرشتی رووسیا لە هەینی رابردوو. هەرچەندە مەبەست لە ئەنجامدانی کوبوونەوەکە کەمكردنەوەی هەناردەکردنی نەوت بووە بۆزیادبوونی نرخی نەوت بەلام بە پێچەوانەوە رووسیا رەتیکردەووە و سعودیە بریاری دا کە بەرهەمهێنانی نەوت زیادبکات.